2007 йил апрели – 2005 йил марти. Фарқ нимада? - Фарғона.Ру ахборот агентлиги\n13:34 msk, 5 Август 2020\n01.04.2007 15:17 msk\n2005 йил “март инқилоби” кадрлари: Асқар Ақаевнинг йиртиб ташланган портрети. Фарғона.Ру АА фотоси\n2007 йил март ойининг охири ва апрель ойининг бошлари нимаси биландир 2005 йил мартини ёдга солади. Бугунги вазият икки йил аввалги “лола инқилоби” аломатларидан анча фарқ қилишига қарамасдан, бу воқеалар қай бир жиҳатлари билан бир-бирига ўхшаб кетади. Мухолифат ўша даврдагидек ўз ниятлари ҳақида шов-шувли баёнотлар тарқатмоқда, кўча намойишлари зарбаларини биринчи бўлиб қабул қилаётган давлат ҳокимияти идоралари ҳам (бир қарашда) зўр бериб қаршилик кўрсатмоқдалар. “Фарғона.Ру” ААнинг Қирғизистондаги вакили, журналист ва ношир Алишер Соипов расмийлар тактикаси ҳамда Қ. Бакиев тарафдорларининг А. Ақаев тарафдорларидан фарқи ҳақида мулоҳаза юритади.\n2005 йилнинг март ойи бошларида парламент сайловлари натижаларидан норози бўлган қирғизистонлик мухолифатчилар Ўш, Қорасув, Ўзган ва Жалолободда собиқ президент Асқар Ақаев режимига қарши ўз норозилик намойишларини бошлагандилар. Ўз навбатида, бюжет ташкилотлари ходимлари ва президентни ёқловчи партиялар аъзолари расмийлар кўрсатмасига мувофиқ бутун мамлакат бўйлаб мухолифатга қарши “аксилнамойиш”лар ўтказа бошлагандилар. Университетларнинг минглаб талабалари ва ўқитувчилар ҳамда мактаб муаллимлари “мамлакатдаги вазиятни издан чиқармаслик” талаблари, “бизга фитналар керак эмас”, “биз тинчлик ва осойишталик истаймиз” шиорлари билан кўчаларга чиққандилар. Ҳуқуқ-тартибот идоралари ходимлари ҳам Асқар Ақаев режимига қарши бўлганларнинг намойишлар ўтказишига ҳалақит беришга урингандилар, улар ортидан кузатув ўрнатгандилар, маъмурий биноларни ўраб-қўриқлаб тургандилар. Мазкур жараёнлар натижаси ҳаммага маълум: март ойи ўрталарида мухолифат бутун жанубий ҳудудни ўз назорати остига олганди, 24 март куни эса мухолифат аъзолари томонидан Бишкекдаги “Оқ уй” эгалланганди.\nЭнди эса буларнинг ҳаммаси такрорланаётганга ўхшайди. Эндиликда мамлакат раҳбариятига хайрихоҳ бўлмиш сиёсий партиялар вакиллари, мактаб ва университет ўқитувчилари, талабалари, бюжетчилар президент Қурманбек Бакиев мухолифларига, асосан, собиқ бош вазир Феликс Қулов бошчилигидаги мухолифатнинг Бирлашган фронтига қарши “аксилнамойиш”лар ўтказмоқдалар. Бугунги кунда митинглар тўлқинида ҳокимият тепасига келган амалдаги президент тарафдорлари Ўшда, Жалолободда, Боткенда икки йил аввал Асқар Ақаев тарафдорлари томонидан кўтариб чиқилган “Биз тинчлик ва барқарорлик тарафдоримиз”, “Биз умумхалқ томонидан сайланган президент сиёсатини қўллаб-қувватлаймиз” каби шиорлари деярли айнан такрорлаяптилар. Илло, бу сафар бундай тадбирлар, ҳар эҳтимолга қарши, мухолифатнинг 11 апрелга мўлжалланган норозилик намойишларидан аввалроқ ўтказилаяпти.\nБироқ Қурманбек Бакиев тарафдорлари Асқар Ақаев тарафдорларидан анча фарқ қиладилар.\n2005 йил мартида А. Ақаев “лагери” фаоллари мухолифатга қарши “аксилнамойиш”лар ўтказиш билангина чекланган эдилар. Ўшанда шу йилнинг 29 мартида Бирлашган фронтнинг Ўшдаги идорасида бўлгани каби мухолифат ҳаракатлари офисларини талон-тарож қилмагандилар. Билъакс, ўшанда мухолифат ичидаги радикал кайфиятли кишилар (ҳозирда ҳокимият эгаларига айланган кимсалар) маъмурий биноларни талон-тарож қилгандилар.\nАқаевга тегишли бўлган “демократия оролчаси” ибораси 2005 йил март воқеалари кунлари Қирғизистон воқелигига кўпроқ мувофиқ келарди. Ўшанда, жилла қурса, журналистлар тинчгина ишлаш ва воқеаларни сифатли ёритиш имкониятига эга эдилар. Ўшанда ҳеч ким, ўтган пайшанба куни бўлганидек, АКИpress-Фергана ахборот агентлиги бюроси ходимларини президент тарафдорлари матбуот анжуманини ўтказишга мажбур қилмаганди.\nҲукуматпараст мухбирлар ҳам, мухолифатчи журналистлар ҳам, маҳаллий репортёрлар ҳам, халқаро ОАВ ходимлари ҳам расмийларга ҳамда мухолифатчиларга ўз саволларини бемалол беришлари мумкин эди. Ўшанда аёлларнинг жунбушга келган “жанговар отрядлари” шу йилнинг 30 мартида бўлгани каби куракда турмайдиган уят сўзлар ва шанғиллашлар билан матбуот анжуманини тўхтаттириб қўймагандилар.\nХўжакўрсин ватанпарварлик ва хўжайинга содиқликларига қарамай, собиқ президент тарафдорлари журналистларнинг ҳар иккала томонга сўзлаш учун имкон беришиб, ўз ишларини қилаётганларини тушунардилар. Шу йилнинг 31 март куни Жалолободда “Сентябрь” телерадиокомпанияси ходими Талантбек Сўпуев калтакланганидек журналистларни калтаклаш уларнинг хаёлларига ҳам келган эмасди.\nАйтиш мумкинки, Қурманбек Бакиев тарафдорлари “ақаевчилар”дан ОАВ вакиллари ва ўзгача фикрловчиларга нисбатан тажовузкорлиги билан ажралиб турадилар. Баъзан ҳатто ҳуқуқ-тартибот идоралари ходимлари ҳам “бакиевчи”ларнинг бу каби тажовузкорлигидан чўчиётгандек тасаввур туғилади.\nБалки “давлатчи”лар спортчилардек қоматли ёш йигитлар ва ёлланган ширакайф кампиршолар ёрдамида хушланмаган ахборот оқимини тўхтатиб қолишга муваффақ бўла оларлар. Бироқ шуни унутмаслик лозимки, мажбурий жимлик ҳурматни англатмайди, балки расмийларнинг аҳлоқсизлиги ва ўз-ўзини обрўсизлантириши белгиси бўлиб ҳисобланади.\nАлишер Соипов – журналист, “Фарғона.Ру” ААнинг Қирғизистондаги вакили, Ўшда яшайди


11 март, 2021, 00:53\nТеглар:Кевин Де Брюйне | Манчестер Сити | Манчестер Юнайтед | Саутгемптон | АПЛ | Риёд Махрез | Илкай Гюндоган\nГоллар шоусида манчестерликлар ғалаба қозонди.\nАнглия Премьер-лигаси 33-туридан ўрин олган "Манчестер Сити" - "Саутгемптон" учрашуви ўз ниҳоясига етди. Унда майдон эгалари 5:2 ҳисобида зафар қучди.\n"Шаҳарликлар" таркибида Кевин Де Брюйне ҳамда Рияд Махрез дубль қайд этган бўлса, Илкай Гюдоган биринчи таймга қўшиб берилган дақиқаларда битта тўп киритди. Бу голларга "авлиёлар" Жеймс Уорд-Проуз ва Че Адамснинг голлари эвазига 2 бор жавоб қайтаришга муваффақ бўлди.\nШу тариқа, Гвардиола шогирдлари ўз ҳисобидаги очколар сонини 68 тага етказиб олган ҳолда, иккинчи ўриндаги МЮдан 14 очкога ошиб кетди. Йирик ҳисобда имкониятни бой берган "Саутгемптон" 33 балл билан онлайн жадвалда 14-поғонани банд қилиб турибди.\nКевин Де Брюйне 15', 59'\nРияд Марез 40', 55'\nИлкай Гюндоган 45'\nДжеймс Уорд-Проуз 25'\nЧе Адамс 56'\nМанчестерликлар бурчак тўпини қисқа пас билан ўйинга киритди. Ҳозир энг муҳими, вақт ўтиши.\nЖарима майдони ичида тўпни қабул қилиб олган Силванинг зарбасига бироз аниқлик етишмади.\nЧе Адамснинг голи ўйиндан ташқари ҳолат туфайли инобатга олинмади.\nРақибига нисбатан қоида бузган Фернандиньо огоҳлантирилди.\nЗинченко ўз ўрнини Бенжамин Мендига бўшатиб берди.\nФерран Торреснинг кучли зарбаси бироз ноаниқ кетди.\nЎйин темпи бироз пасайди. Футболчилар чарчади, чоғи.\nКевин Де Брюйне ўрнига Серхио Агуэро ўйинга қўшилди.\n"Сити"нинг ҳужуми Фоденнинг қоидабузарлиги туфайли охирига етмай қолди.\n"Саутгемптон" футболчилари тўп назоратини қўлга олишга ҳаракат қилмоқда.\nЖек Стивенс ўрнига Ибраима Диалло майдонга тушди.\nРияд Махрез ўз ўрнини Ферран Торресга бўшатиб берди.\nГОООООООООООООООООООЛЛЛЛЛЛЛЛЛЛЛЛЛЛЛЛ! Де Брюйне дублни нишонлади!\nКевин тўпни дарвозанинг чап бурчагига жойлаб қўйди. Ажойиб зарба!\nГвардиола шогирдлари бурчакдан тўпни ўйинга киритиш имкониятини қўлга киритди.\nГООООООООООООООООООООООЛЛЛЛЛЛЛЛЛЛЛЛЛЛЛЛЛЛ! Меҳмонлар дарҳол ҳисобни қисқартирди!\n"Сауигемптон"нинг иккинчи голига Че Адамс муаллифлик қилди.\nГООООООООООООООООООООООЛЛЛЛЛЛЛЛЛЛЛЛЛЛЛЛ! Мезбонлар ҳисобни йирик кўринишга келтирди!\nФоденнинг узатмасидан кейин Махрез ҳисобни йирик кўринишга келтирди.\n"Сити" ўйинни назорат қилмоқда. Меҳмонлар катта қаршилик кўрсата олмаяпти.\nДу Брюйненинг жарима майдонига оширган тўпини дарвозабон эгаллаб олди.\n"Шаҳарликлар" иккинчи 45 дақиқаликни ҳам фаол ўтказмоқда.\nМусса Женепо ўз ўрнини Натан Теллага бўшатиб берди.\nГООООООООООООООООЛЛЛ!!! Маҳрезнинг ажойиб узатмасини Гюндоган дарвозага жойлаб қўйди ва ҳисобни ишончли кўринишга келтирди! 3-1!\nҚанот ҳаками байроғини кўтарди. Адамс офсайдда қолиб кетган экан.\nГООООООООООООООООООООООЛЛЛЛЛЛЛЛЛЛЛЛЛЛЛ! Учрашувда ҳисоб ўзгарди!\nРақиб ҳимоясидаги хатодан унумли фойдаланган Рияд Махрез жамоасини ҳисобда олдинга олиб чиқди.\nЖенепога тиббий ёрдам керакка ўхшайди.\nМусса Женепонинг зарбасидан кейин тўп устун ёнгинасидан ўтиб майдонни тарк этди.\nГюндоган рақибига нисбатан қоида бузди. Меҳмонлар стандарт вазиятга эга бўлди.\nДе Бюйненинг жарима майдони ичига етказиб берган тўпини ҳимоячилар қайтарди.\nФил Фоден рақиби билан елкама-елка курашда йиқилиб тушди. Ҳакам унга ўрнидан туриши кераклигини уқтирди.\nЗинченконинг зарбасидан кейин тўпни ҳимоячилар қайтарди.\nГОООООООООООООООООООЛЛЛЛЛЛЛЛЛЛЛЛЛЛЛ! "Саутгемптон" ҳисобдаги фарқни йўққа чиқарди.\nЖеймс Уорд-Проуз ўзидан марказга зарба бериб, дарвозабонни ожиз қолдирди.\nЖарима майдони ичида Ляпорт рақибига нисбатан қоида бузди. Бу - пенальти!\nНатан Редмонднинг зарбасидан кейин Эдерсон суперсейв амалга ошириб, жамоадошлари жонига ора кирди.\nҲисобда олдинга ўтиб олган манчестерликлар фаолликда давом этмоқда.\nДе Брюйне бу сафар жарима майдонига узатма амалга оширди. Бироқ ҳимоячилар хавфни бартараф этди.\nГООООООООООООООООООООЛЛЛЛЛЛЛЛЛЛЛЛЛЛЛ! "Сити" ҳисобни очди!\nКевин Де Брюйне аниқ зарбаси билан жамоасини ҳисобда олдинга олиб чиқди.\nФернандиньо рақибига нисбатан қоида бузди. Ҳакам ўйинни тўхтатди.\n"Сити" доимгидек ўз услубини намойиш этмоқда. Рақиб бунга бардош беришга қийналяпти.\nСалису ҳамда Женепонинг комбинациясини ҳимоячилар тўхтатишга муваффақ бўлди.\nБурчакдан етказиб берилган тўпни меҳмонлар жарима майдонидан узоқлаштирди.\nМайдон эгалари дастлабки дақиқалардан тўп назоратини қўлги олишга ҳаракат қилмоқда.\nМанчестернинг икки клуби бир юлдузни талашмоқда


Хазинага бой денгиз - zarnews.uz\nХазинага бой денгиз\nБолтиқ денгизи дунёда кемалар ўртасида энг қирғинбарот жанглар кечган уммон ҳисобланади. Тадқиқотчиларнинг ҳисобига кўра, унинг тубида ҳозиргача 10 мингдан зиёд чўккан кемалар ётибди.\n- Болтиқ ўз қаърида чинакам хазинани сақлаб келаётган жой, - дейди тадқиқотчилар “Мир новостей” (2021 й, 26-сон)да. - Унинг тубида бебаҳо артефактлар билан минглаб кемалар қўним топган. Чўккан кемаларнинг ҳайратли тарзда бирдай сақланаётганини олимлар ёғочни чиришдан сақловчи паст ҳароратли сув эканлиги билан изоҳлашади. Бундан ташқари, бу денгиз сувида ёғоч конструкцияларини еб битирувчи ёғочхўр моллюскалар йўқ экан.\nҚимматга тушган космик парвозлар\nИнсониятнинг космосни забт этиши қурбонларсиз кечгани йўқ. Бортида одам бўлган Россия космик кемалари ўз тарихида космонавтларни тайёрлаш ва учиришда беш фожиани бошдан кечирди. Улардан энг даҳшатлиси 1971 йил 30 июнда рўй берди. “Союз-11” космик кемаси экипажи Владислав Волков, Георгий Добровольский ва Виктор Пацаев Ерга жонсиз қайтди.\nАфсуски, бу ягона фожиа эмас эди. 1967 йилда АҚШда Ердаги машғулотда экипаж – Вирджил Гриссом, Эдвард Уайт ва Рожер Чаффи симлар туташувидан чиққан ёнғинда тириклайин ёниб кетишди.\nЎша йили СССРда Ерга қайтган космонавт Владимир Коморов қўниш чоғида ерга урилиб ҳалок бўлди.\n1986 йилда АҚШда “Челленжер” космик кемаси парвоздан кўп ўтмай портлаб кетди, 7 киши ҳалок бўлди. 2003 йилда Шател “Колумбия” АҚШда учгандан кейин атмосферада ёниб кетди ва 7 киши ҳалок бўлди.\n“Аммо бу фожиалар инсониятни бепоён коинотга ўзга сайёралар – Ой, Марсга парвоз қилиб, уларни тезроқ эгаллаб олиш фикридан қайтара олгани йўқ”, деб ёзади “Мир новостей” (2021 й., 26-сон) ҳафтаномаси. Эндиликда бу пойгага Хитой, Ҳиндистон, Корея давлатлари ҳам фаол қўшилмоқда.


Кун мавзулари, 02 август 2016\n09 декабр 2019, Тошкент вақти: 13:41\nсешанба 2 август 2016\n“Уйимиз, сув босиб, Венецияга айланиб қолди”\nАндижонлик Саиджаҳон Зайнобиддиновнинг уйи бир кунгагина Венецияга айланди. Сув бир кунда қочди ва иморатларга зарар етмади. Лекин у кишининг уйидан бир неча километр наридаги Бўтақора қишлоғида яшайдиган 11 оиланинг уйини сел ювиб кетди. Мана шундай ҳолатда зарарни ким қоплайди? Куннинг бошқа саволлари қатори шу савол жавобини ҳам изладик “венециялик” билан.\n“Тестга телефон олиб кириш 20 минг долларга тушди”\n1 август куни Ўзбекистон олий ўқув юртларига бўлиб ўтган тест синовлари оддий ўзбекистонликлар фикрича¸ ўтган йиллардагидан моҳиятан фарқ қилмаган. Озодликка маълум бўлишича¸ бу йил жорий қилинган имтиҳон хоналаридан айримларига видеокамера ўрнатиш тажрибаси ҳам кенг кўламли коррупция ва қаллобликларни жиловлашга деярли таъсир кўрсатмаган.\nЎзбекистонда таниқли киночилар суратга олган “Ëр-ëр”¸ “Абдуллажон”¸ “Ватан”¸ “Алпомиш” каби фильмлар қайчиланиб эфирга узатилмоқда. Ўзбекистонлик таниқли кино устаси Зулфиқор Мусоқов ўзи яратган фильмларнинг қайчилангани юзасидан изоҳ сўраб Ўзбекистон телерадиоширкати раиси Алишер Хўжаевга мурожаат қилди.\nТолибон Ўзбекистон ва Тожикистон чегараси яқинида фаоллашгани айтилмоқда\nТаркибида хорижликлар, жумладан ўзбекистонликлар бўлган Толибон жангарилари ўтган ҳафта шимолий Кундуз вилоятининг Ўзбекистон ва Тожикистон чегараси яқинидаги Қалъаи Зол туманини босиб олгани иддао қилинмоқда. Озодлик суҳбатлашган Афғонистон ҳукумати расмийларининг эътироф этишича, ҳозирга келиб Кундуз вилоятининг аксар туманлари тўлалигича Толибон назоратига ўтган.\nФарғонада врач ва аптекачилар “... еган ҳайвонлар”га тенглаштирилди\nВилоят даражасидаги амалдорнинг ҳақорат ва таҳдидлари аудиоёзуви Озодликка норасмий манбадан келиб тушди. Мазмунидан Фарғона вилоят ҳокимлигида бўлиб ўтган йиғилишдан ёзиб олингани яққол тушуниладиган аудиоёзувда йиғилишни олиб бораётган амалдор нутқининг 5 минут, 48 секундли қисми акс этган. Мазкур аудиоҳужжат Ўзбекистонда давлат бошқаруви ҳақорат ва таҳдидга асосланганига яна бир далилдир.\nАндижонда сел 11 та уйни вайрон қилди\nАндижон вилояти Андижон туманининг Бўтақора қишлоғига шанба куни босиб келган сел жуда катта талафотга сабаб бўлди. Озодлик манбаларининг айтишларича, юздан ортиқ ҳовлига жиддий шикаст етган, 11 хонадоннинг уйлари яроқсиз ҳолга келган. Айни пайтда, қишлоқ аҳли бу уйларни бузиб, бошқатдан уй қуриб бериш ҳашарини бошлаб юборган. Аҳоли маҳаллий ҳокимиятдан тегишли ёрдам ололмаётганидан шикоят қилмоқда.\nҚозоғистонлик Воҳиджон Тошкент аэропортида ғойиб бўлди\nЖанубий Қозоғистоннинг Сайрам шаҳрида яшайдиган 27 яшар Воҳиджон Ниёзовнинг 28 июль тунда Кореядан қайтаркан, Тошкент аэропортида ғойиб бўлгани айтилмоқда. Яқинларининг даъво қилишича, Воҳиджонни Ўзбекистон махсус хизматлари диний мотивлардаги гумон билан ушлаган ва номаълум манзилда сақламоқда. Ниёзовлар оиласи 5 кундан буён аниқ маълумот тополмаётганини айтмоқда.\nСамарқандда бошланган С5+1 Вашингтонда давом этади\nЎзбекистон, Қозоғистон, Қирғизистон, Тожикистон ва Туркманистон ташқи ишлар вазирлари ўтган йили Самарқандда тамал тоши қўйилган С5+1 формати доирасида Вашингтонда учрашадилар. АҚШ ҳукумати учрашув пайтида минтақа мамлакатлари билан ҳамкорликда 5 лойиҳани амалга оширишни таклиф қилмоқчи.Ўзбекистон Ташқи ишлар вазирлигининг билдиришича, С5+1 доирасидаги учрашув Вашигтонда 3 август куни бўлиб ўтади. Учрашувга АҚШ Давлат котиби Жон Керри мезбонлик қилади.\nИстанбулда яшаётган ўзбеклар текширувлар кучайганидан арз қилди\nИстанбулнинг Башақшеҳир тумани Қаяшеҳир даҳасида истиқомат қилувчи 28 яшар тошкентлик йигитнинг Озодликка хабар қилишича, Қаяшеҳирда яшаб турган ўзбекистонлик оилалардан ўндан ортиғини ўтган ҳафтада полиция ушлаб олиб кетган.\nПрезидент резиденциясини "исловатхона"га айлантирганликда айбланаëтганлар устидан суд бошланди\nЖиноят ишлари бўйича Тошкент шаҳар судида Ўзбекистон президенти маъмурияти ихтиëридаги “Туркистон” резиденцияси маъмурлари устидан суд бошланди. Озодликнинг ҳукуматга яқин манбаларига кўра¸ бу мулозимлар Жиноят Кодексининг 131-моддасига мувофиқ "фоҳишахона сақлаш ёки қўшмачилик қилиш"да айбланмоқда.\nМусиқа ўқитувчиси: Тор аслида Хоразмда яратилган чолғу асбобидир\nТошкентлик мусиқа ўқитувчиси Ўзбекистонда тор чолғу асбобини тақиқлашга уринишни "аҳмоқлик", деб баҳолади. Унинг хотирлашича, 2007 йилда ҳам ЎзТВда тор, скрипка, уд, қонун мусиқа асбобларни тақиқлашга уриниш бўлган, аммо амалга ошмаган. Шунингдек, бу мусиқачи Ўзбекистонда айнан тор Хоразмда пайдо бўлган, деган илмий версия борлигини ҳам эслатди.\nҲукумат одамларнинг томорқасидаги узумни эркин сотишига рухсат бермаяпти\nСамарқанд вилоятининг Иштихон тумани ҳокимлиги ўз томорқасида узум етиштирган одамларга ҳосилни бозор нархида эмас, балки арзон-гаров давлатга топширишга мажбурламоқда. Милиция ходимлари қишлоқма-қишлоқ юриб, одамларни ўз узумларини савдогарларга сотишга рухсат бермаяпти. Узум сотиб олиш учун келган юк машиналари қишлоқларга киритилмаяпти. Деҳқонларнинг айтишича, фермер хўжаликларига қўйилган узум топшириш режаси жуда ҳам катта бўлгани учун улар режани бажаролмай қолди ва ҳукумат бу бўшлиқни аҳолининг ҳисобидан мажбурлаб тўлдирмоқчи бўляпти


Расмий кутиб олиш маросимидан сўнг Шавкат Мирзиёев ва Ашраф ўанининг тор доирадаги учрашуви бўлди.\nБундан бир йил аввал Ўзбекистон халқи Сизга ишонч билдириб, Президент этиб сайлаган эди, деди Афғонистон раҳбари. Ўтган бир йилдаги ўзгаришлар бу ишонч тўғри бўлганини намоён этди. Ўзбекистон 2017 — 2021 йилларга мўлжалланган Ҳаракатлар стратегиясига мувофиқ қўшни мамлакатлар билан ҳамкорликни ривожлантирмоқда, барча масалаларни ҳал этмоқда. Ўзбекистоннинг ташаббуслари ва амалий саъй-ҳаракатлари минтақавий тинчлик ва барқарорликни мустаҳкамлашга хизмат қилмоқда. Ўзбекистон билан ҳамкорлигимизнинг янги даври бошланганидан мамнунмиз. Умид қиламизки, бу муносабатларимиз ойма-ой, кунма-кун янада мустаҳкамланиб бораверади.\nЎзбекистон Афғонистонда тинчлик ва осойишталик ўрнатилишига қаратилган барча амалий ташаббусларни изчил қўллаб-қувватлаб келмоқда. Давлатимиз Афғонистонда тинчлик ва барқарорлик ўрнатишнинг энг тўғри йўли — бу сиёсий музокаралар олиб боришдир, деган қатъий позицияда.\nЎзбекистоннинг нуфузли халқаро ва минтақавий анжуманларда, хусусан, БМТ Бош Ассамблеяси сессиясида Афғонистон бўйича билдирган баёнотларини юксак қадрлаймиз, деди Ашраф ўани. Яқинда Самарқанд шаҳрида юқори даражада ўтказилган халқаро конференцияда ҳам Афғонистонда тинчлик ўрнатиш минтақа ва жаҳон миқёсида муҳим масала экани алоҳида таъкидланди. Минтақамизда марказий ўринга эга Ўзбекистон билан ҳамкорлигимиз иқтисодий-ижтимоий барқарорликда муҳим аҳамият касб этади.\nЎзбекистон Республикаси Президенти Шавкат Мирзиёев ва Афғонистон Ислом Республикаси Президенти Ашраф ўани музокараларни кенгайтирилган таркибда давом эттирдилар.\nТранспорт ва энергетика инфратузилмаларини барпо этиш соҳасидаги ҳамкорлик аввало икки мамлакат, қолаверса, минтақа давлатлари учун стратегик аҳамият касб этади. Хусусан, Сурхон — Пули Хумри электр узатиш линиясини қуриш лойиҳаси Ўзбекистон мутахассислари томонидан амалга оширилади. Мозори Шариф — Шибирғон — Маймана — Ҳирот темир йўли биргаликда барпо этилади.\nУчрашувда Афғонистон Президенти Муҳаммад Ашраф ўани ўзбек тилида лутф қилди.\nАфғонистон Ислом Республикаси Президенти Муҳаммад Ашраф ўани Тошкент қишлоқ хўжалиги техникаси заводига ташриф буюрди.\nАфғонистон делегацияси мамлакатимизда ишлаб чиқарилаётган енгил ва юк машиналари, қишлоқ хўжалиги техникалари, маиший ускуналар ва бошқа\nсаноат маҳсулотлари билан танишди.\nТадбирда самимий дўстлик муносабатларининг ифодаси сифатида Ўзбекистонда ишлаб чиқарилган 25 дона “Isuzu” русумли автобус ва “New Holland” маркали 3 та трактор Ўзбекистон Республикаси Президенти номидан биродар Афғонистонга ҳадя этилгани эълон қилинди.\nАфғонистон Ислом Республикаси Президенти Муҳаммад Ашраф ўанининг мамлакатимизга расмий ташрифи давом этмоқда.\nМазкур рукндаги бошқа мақолалар: « Ўзбекистон Президенти Шавкат Мирзиёевнинг Афғонистон Президенти Ашраф Ғани билан ўтказилган музокаралар якуни бўйича оммавий ахборот воситалари вакиллари учун баёноти\tШавкат Мирзиёев 2 700 нафар судланганларни афв этди »


Абдулазиз Камилов Евгений Примаковни илиқ сўзлар билан эсга олди\n11:04 21 Ноябр 2019\n12:42 29.10.2019 (Янгиланган 13:21 29.10.2019) Ҳавола олиш\nАбдулазиз Камилов Евгений Примаков таваллудининг 90 йиллиги муносабати 1993 йилда бўлиб ўтган учрашувни эсга олди.\nТОШКЕНТ, 29 окт – Sputnik. Ўзбекистон ташқи ишлар вазири Абдулазиз Камилов атоқли сиёсатчи Евгений Примаковни илиқ сўзлар билан эсга олди.\n“29-октябр куни халқаро муносабатлар бўйича йирик олим, атоқли сиёсатчи ва публицист, беназир арабшунос ва ажойиб инсон, академик Евгений Максимович Примаков 90 ёшни қаршилаган бўларди”, - деб ёзган вазир ўзининг Инстаграмдаги саҳифасида.\nУшбу пост билан бирга Камилов 1993 йилда олинган суратни ҳам чоп этган. Сурат остига “Россия Ташқи разведка хизмати директори ва Ўзбекистон Миллий хавфсизлик хизмати раиси ўринбосари ўртасидаги учрашув. Хавфсизлик масалалари бўича саъй-ҳаракатларни мувофиқлаштиришга келишган эдик”, - деб изоҳ қолдирган.\nАбдулазиз Камилов "Примаков ўқувлари" форумида иштирок этади\nМаълумки, 1980 йилда Абдулазиз Камилов Шарқшунослик институти аспирантурасида таълим олган вақтида Евгений Примаков унинг илмий раҳбари бўлган.\nЕвгений Максимович Примаков – маълумоти бўйича шарқшунос. У СССР Фанлар Академиясида Шарқшунослик институтига ундан сўнг Жаҳон иқтисодиёти ва халқаро муносабатлар институтига раҳбарлик қилган. Ундан сўнг Россия Ташқи разведка хизмати раҳбари, Россия ташқи ишлар вазири, Россия бош вазири лавозимларида ишлаган.\nПримаков билан боғлиқ энг машҳур воқеа 1999 йилда содир бўлган. Ўша вақтда у Россия бош вазири эди. Расмий ташриф билан Вашингтонга йўл олган Примаков АҚШ Югославияни бомбардимон қилиши ҳақида хабар топади ва дарҳол самолётни орқага қайтаришни буюради.\nУшбу воқеадан сўнг Россия ташқи сиёсати бутунлай ўзгаради. Шу вақтга қадар АҚШ Россия ҳукуматидаги айрим сотқин сиёсатчилар ёрдамида Россияни ҳам НАТОга аъзо қилишга умид боғлаган бўлса, эни бу нияти мутлақ пучга чиққан эди. Россия ўз йўлидан - “кўп қиррали дунё” йўналишида ривожланишни бошлайди.


Муфтиятнинг фидя рақамларига ишонилса аксар Ўзбекистон ярим оч яшамоқда - BBC O'zbek\nМуфтиятнинг фидя рақамларига ишонилса аксар Ўзбекистон ярим оч яшамоқда\nЎзбекистон мусулмонлари идораси Уламолар кенгашининг 2013 йилги закот, фитр садақа ва фидя миқдори бўйича қарорига мувофиқ, мусулмонлар бериши керак бўлган закот миқдори 200 минг сўм, фидя миқдори эса 8 минг сўм этиб белгиланган.\nЗакот миқдори 85 грамм тилло, фидя эса бир оч одамнинг бир кунлик овқати баробарида ҳисоблаб чиқилган.\nЎзбекистон Мусулмонлар идораси раиси Усмонхон Алимов имзолаган қарорда таъкидланишича, бу йилги фитр садақаси миқдори бозорлардаги 2 килограм буғдой нархидан келиб чиққан ҳолда белгиланган.\nЎзбекистон мусулмонлари идораси Уламолар кенгашининг қарори мамлакатда 15 августдан бошлаб аҳоли иш ҳақи, пенсиялар, стипендиялар ҳамда нафақалар миқдори ўрта ҳисобда 1,15 баравар оширилган бир пайтга тўғри келмоқда.\nЎзбекистон президенти қабул қилган фармонга кўра, энг кам иш ҳақи ойига 91 минг сўмдан сал ошиқроқ, ёшга доир пенсиялар ва ногиронларга - ойига 179 минг сўм ҳамда меҳнатга лаёқатсиз фуқароларга бериладиган нафақа деярли 110 минг сўм этиб белгиланган.\nЎзбекистон муфтийси ўринбосари Абдулазиз Мансурнинг Би-би-си билан суҳбатда айтишича, бу йилги фидя миқдори инфляция даражасини назарда тутиб, кўтарилган ва мамлакат ҳудудидаги ўртача ошхонада бир инсон қорнини тўйдириш учун етарли маблағ миқдоридан келиб чиқиб қарор қабул қилинган.\nАбдулазиз Мансурнинг айтишича, бошқа томондан ойига 240 мингни ташкил қилиши мумкин бўлган маблағни тўлаш ҳам ҳамма учун осон бўлмаслиги мумкин. Шунинг учун фидя берувчиларнинг ҳам моддий аҳволлари назарда тутилган.\nУламонинг айтишича, диний тарихий маълумотлар асосида фидя бир оч қолган одамнинг қорнини ўрта даражада тўйдириш учун лозим бўлган маблағдан келиб чиқиб белгиланади.\nШунингдек, уламонинг айтишича, шариат қонунларига мувофиқ инсон ҳаддан ташқари ўз нафсига берилмаслиги, ортиқча тўқлик ортидан тушмаслиги назарда тутилади.\n"Инсондек яшашни истаймиз"\nМуфтият ҳисоб-китобига таянилган ҳолда, агар бир кишининг бир кун тўйиб овқатланиши учун 8 минг сўм керак бўлса, унда бир одамнинг фақат озиқ-овқати учун ойига 240 минг сўм керак бўлади.\nЎзбекистонда оила боқаётган ва қўшимча сарф-харажатлари бисёр инсонлар бугун ўртача 250-300 минг сўм маош олишади.\nАнчадан бери боғчада муаллималик қиладиган сирдарёлик Моҳира (исми ўзгартирилган) 300 минг сўмга яқин маош олади.\nЭри ҳам давлат корхонасида ишлайди ва маоши 400 минг сўм атрофида.\nАммо улар қарамоғида тўрт нафар талаба ва ўқувчи фарзандлари ҳамда кекса ота-онаси бор.\nҚарияларнинг 130-150 минг сўм атрофидаги нафақалари кечиктириб берилади.\nОила умумий даромади нафақалар билан қўшиб ҳисоблаганда, расман бир миллион сўм атрофида.\nБу маблағ 8 киши бошига тақсимланса, ойига ҳар бир киши учун 125 минг сўмдан тўғри келади.\nЯъни, Ўзбекистон муфтияти ҳисоб-китоб қилиб чиқарган фидяга ишонилса, бу оила расман ярим оч кун кўрмоқда.\nШунда ҳам бу оила ўз даромадини фақат озиқ-овқатга сарфласа, бу ҳолатда кийим-кечак, дори-дармон олмалиги, автобусга чиқмаслиги ва уй солиғи ҳамда бошқа коммунал тўловларни тўламаслиги керак.\nАгар бу сарф-харажатларни ҳам қўшиб ҳисобласак, расман бу оила ҳатто қорнини ярим тўйдириши ҳам имконсиз кўринади.\n"Шу учун томорқада қўшимча сабзавот экамиз, бироз ёрдам бўлади. Аммо суғоришга сув топиш муаммо бўлиб қолди кейинги йиллари" - дейди Моҳира.\n"Уйда сигир бор эди, сут-қатиқ, сариёғ чиқиб турарди. Аммо қайнотам касал бўлиб, уни даволатиш, дори-дармон олиш учун сигирни сотдик, бу ҳам етмай қарзга ботдик".\nСуҳбатдошимиз Президент Каримовнинг Ўзбекистонда бугун ҳеч ким очидан ўлаётгани йўқ, деган гапини қисман тасдиқлайди, аммо инсон фақат очидан ўлмаслик учун яшамаслигини ҳам урғулайди.\n"Ҳайвонлар очидан ўлмаслик учун яшашади, биз инсонмиз-ку, инсондек яшашни истаймиз" - дейди у - "Президент Каримов назарида энди очимиздан ўлмасак бўлди экан-да. Нима, ўзбек халқи орзу-ҳавас кўриши керак эмасми, фақат очидан ўлмаслик учун яшаши керакми?"\nСуҳбатдошимиз қариндош ва қўшнилари ҳозир Россия ҳамда Қозоғистонда ишлашаётганини, айрим танишлари эса уч-тўрт йил буён Қирғизистон ва Тожикистонга қатнаб, савдо қилишганини айтади.\n"Россия ва Қозоғистонда одамлар қандай яшашаётганини айтишса, бизга эртакдек туюлади" - дейди ҳозир ҳатто Тошкентга боришга ҳам қурби етмайдиган муаллима - "Ҳатто урушдан чиққан Тожикистон камбағалроқ бўлса ҳам, одамлар ишқилиб, ҳукуматни ва расмийларни бемалол танқид қилиб, кўнглидаги дардларини бўшатишлари мумкин экан".


Тошкент шахрида плазма телевизорларини таъмирлаш | Ремонт телевизоров (LED, LCD, Plasma)\nТошкент шахрида плазма телевизорларини таъмирлаш +998998430503\nЭнг кенг тарқалган плазма (plasma) телевизор носозликлари:\nПлазма телевизорлар қачон таъмирланади? Бизга тушган хар бир мурожат бир биридан фарқ қилади. Плазма телевизорлар бузилиш сабаблари ҳар хил: электр энергияси қучланишини ошиб кетишидан тортиб, янги йил базмларида бехосдан тегиб кетилиши ёки синиши.\nПлазма телевизорларда энг кўп учрайдиган носозликлар:\nПлазма телевизор кўрсатмаслиги: доғлар, чизиқлар пайдо бўлиши, тасвирни қотиб қолиши, телевизор маълум бир муддат ишлаб, бир муддат ишламаслиги.\nБу белгилар телевизор матрицасининг бузилганлигидан далолат беради. Бунда асосан рақамли панелнинг қайсидир бўлимидан газ чиқганлиги сабабли тасвирда бузилишлар рўй беради.\nТелевизор ёнмаслиги: телевизор электр таъминот кўрсатгичлари ишлаб туриши ёки аксинча ёнмаслиги мумкин. Муаммони электр таъминоти қисмидан ёки бош платадан ахтарган мақул.\nЭкранда тасвир тиниқлиги яхши аммо овоз чиқмаслиги: Муаммо асосан овоз йўлларида бўлади. Хотира курилмасини дастурий таъминот кисмини бузилиши хам муаммо сабаби булиши мумкин.\nПлазма телевизорларни ўзингиз мустақил таъмирлашга урунманг! Телевизор мураккаб техника булиб, уни тузатиш факатгина мутахассис томонидан, айрим холларда устахона шароитида амалга оширилади.\nНархларни билиш ва мутахассис (уста) чақириш учун қуйидаги таъмирлаш маркази рақамига қўнғироқ қилинг: +998998430503\nБизнинг марказ Тошкент шахрида плазма (plasma) телевизорлар таъмирини тез ва сифатли амалга оширади, бажарилган ишга кафолат беради.\nМарказ мутахассислари Тошкент шахрининг қуйидаги ҳудудларида плазма телевизорлар таъмирларлашни амалга оширади (Олмазор, Бектемир, Миробот, Мирзо улуғбек, Сирғали, Учтепа, Чилонзор, Шайхонтоҳур, Юнусобот, Яккасарой, Яшнабод (Ҳамза)).\nКурсатилган хизматлар ва алмаштирилган кисмлар учун туловни сизга кулай тарзда амалга оширилади (платик карталар, нақд пул ва пул утказиш). Ҳар бир мурожат буйича чиккан мутахассис ўзи билан терминалга эга.\nБизга мурожат қилиб қуйидаги хизматлардан фойдаланашингиз мумкин:\n— Тошкент шахри бўйлаб мутухассиснинг бепул бориши;\n— Бепул телевизорлар диагностикаси, мутахассис уйда диагностика утказади;\n— Кафолатли телевизор таъмирлаш хизматлари.\nМохир мутахассислар Тошкент шахрида барча турдаги телевизорларни таъмирлашади:\n— Электрон-нурли найчали телевизорлар (ЭЛТ, СRT)\n— Орқа тамони бўртиб чиқган телевизорлар (RP)\n— Проектив телевизорлар:\n— Суюқ киристалли телевизорлар (LCD)\n— Плазма панеллар (PDP, Plasma)\n— Светодиодли ёритиш телевизорлари (LED)\nМутахассис (уста) чақириш учун қуйидаги таъмирлаш маркази рақамига қўнғироқ қилинг: +998998430503\nТошкент шахрида таъмирлаш қуйидагиларни ўз ичига олади.\nМутахассис манзилга келиб телевизорнинг асосий бузилиш сабабини аниқлайди.\nУстанинг чақириш ва таъмирланган телевизорни уйга қайтариб етказиш бепул. Таъмирлангандан сўнг кафолат берилади.\nТелевизор таъмири қай ҳолатда ўтказилади?\nТелевизор ҳеч қаерга олиб кетилмайди, таъмирлаш уйнинг ўзида бажарилади.\nАйрим холатларда бузилган телевизор таъмирлаш марказига олиб кетилади. Таъмирлаш нархи иш бошланишидан олдин келишилади.\nМутахассис (уста) чақириш бепул.\nБутун таъмирлаш сизга ноқулайликлар туғдирмасдан сизнинг кам вақтингизни олади.\nМутахассис чақириш учун қуйидаги таъмирлаш маркази рақамига қўнғироқ қилинг: +998998430503\nИш вақти: 9:00 дан 20:00 гача (дам олиш кунларисиз).\nЮридик шахсларга ҳам хизмат кўрсатамиз. Техник хизматлар учун шартномалар тузамиз.\nБиз Тошкентнинг барча туманларида фаолият олиб борамиз.\n5 комментария(ев) на “Тошкент шахрида плазма телевизорларини таъмирлаш”\nПлазма тв LG 50PN450D нужен ваш помощь я из Хорезма не как не могу найти запчасти от этого тв ,лоджик EBR77119901 CTRL и шлейф LS1319 помогите найти за ранее спс\nАссалому алайкум мани телвезорим экани корайиб колди лекин овози чикяпти хизматлаиинг туманларга бориб хам киласизларми агар еилспларинг Поп туманигп келасизларми\n42 талик Самсунгга экран алмаштириш канча бу́лади\nАссаломуалайкум 32 талик Самсунг Хитой моделининг полсветкаси куйган. Нархи ва тузатиш хохиши ҳақида 974109930 рақамига ҳабар беринг!\nAssalomu aleykum Samsung plazma PS43E400U1W telivizor o’z o’zudan yonmi qoldi tuzatsa boladimi va narhi qancha\nВы находитесь: Главная » Ремонт телевизоров (LED, LCD, Plasma) » Тошкент шахрида плазма телевизорларини таъмирлаш


Қизил хоч кўрганини сир тутади\n26 ноябр 2020, Тошкент вақти: 00:52\nХалқаро Қизил хоч қўмитаси вакиллари ташкилотнинг иш услуби халқаро майдонда бир хил эканини таъкидламоқдалар.\nШу йил сентябр ойида Ўзбекистон қамоқхоналаридаги шароит билан танишишга қайта рухсат олган Халқаро Қизил хоч қўмитаси ўз хулосалари расмий Тошкентга тақдим этиладиган махфий ахборот эканини таъкидламоқда.\nХалқаро Қизил хоч қўмитасининг Ўзбекистондаги ваколатхонаси матбуот котиби Раул Форстер Озодлик билан суҳбатда Ўзбекистон қамоқхоналаридаги аҳволни кузатиш ишларининг шу йил сентябридан бошланганини билдирди.\n- Биз қамоқларни бориб кўриш фаолиятини жорий йил сентябр ойининг бошида тикладик. Бу давр ичида Ички ишлар вазирлигининг Жазони ижро этиш бош бошқармаси тасарруфидаги бир неча жазони ўташ муассасалари ва вақтинча сақлаш изоляторларини бориб кўрдик, деди Қизил хоч вакили.\nҚўмитанинг Канада, Польша, Россия ва Ҳиндистондан келган вакилларидан иборат гуруҳ 5-6 ноябр кунлари Андижондаги УЯ 64/Т-1 муассасасига борган. Ўзбекистон расмийлари¸ мамлакатдаги энг қаттиқ қўриқланадиган жазони ўташ муассасаларидан бири бўлган айнан шу қамоқхонадан¸ 2005 йил 13 май воқеалари пайтида исёнчиларнинг “акромийликда” айбланганлар билан яна бир неча юз кишини озодликка чиқариб юборганини даъво қилиб келади.\nСуҳбат давомида жаноб Форстер Андижонга борган гуруҳнинг неча кишидан иборат бўлгани ва уларнинг маҳбуслар билан суҳбатларидан кейин ҳосил бўлган таассуротлари ҳақида маълумот бера олмаслиги, зота бу ахборот фақатгина Ўзбекистон расмийларига тақдим этиладиган махфий ҳисоботлар ва тавсияларда акс этишини таъкидлади.\n- Биласизми¸ Халқаро Қизил хоч қўмитаси маҳбусларни бориб кўришдан¸ асосан¸ қамоқдаги шароит ва маҳбусларга нисбатан бўлган муносабатнинг халқаро миқёсда тан олинган меъёрларга мос келишини таъминлаш мақсадида Ўзбекистон қамоқхоналарига кирмоқда. Қамоқхоналарга қилган ташрифларимиз чоғида биз шу мақсадни сира эсдан чиқармаймиз. Бу ташрифлар чоғида қўлга киритилган маълумотлар ва чиқарилган хулосаларни ҳар доимгидек, фақатгина бизнинг махфий ҳисоботларимиз тақдим этиладиган мутассади расмий идоралар билангина муҳокама қиламиз, дер экан Қизил хоч вакили, бу каби қоидаларга дунёнинг бошқа давлатларида ҳам амал қилинишини қўшимча қилди.\nАкс ҳолда, дейди жаноб Форстер, Қизил хоч қўмитасининг Ўзбекистондаги қамоқларни бориб кўриш имконияти бўлмас эди.\nХалқаро Қизил хоч қўмитаси Андижон воқеаларидан кейин Ўзбекистон қамоқларидаги вазиятни кузатиш имкониятидан маҳрум этилган эди. Европа иттифоқи ва бошқа халқаро ташкилотлар босими остида шу йилнинг ёзида Ўзбекистон расмийлари бу тақиқни бекор қилди.\nЎзбекистон ҳукумати билан келишувга кўра, Қизил хоч вакиллари фақат рухсат этилган қамоқхоналарнигина бориб кўриши мумкин.\nЖаноб Форстернинг айтишича, бу ташрифлар чоғида, ташкилот вакиллари томонидан диний ёки сиёсий қарашлари туфайли қамалганларга алоҳида эътибор қаратилмайди.\n- Бизнинг мақсадимиз барча жазони ўташ муассасаларидаги барча маҳбуслар билан гаплашиб, уларнинг аҳволини ўрганишдир, дейди Қизил хоч вакили.\nБироқ Қизил хоч вакиллари билан учрашган собиқ маҳбуслардан бири Озодлик билан суҳбатда, халқаро экспертлар билан учрашадиган маҳбуслар аввалдан тайёрланишини гапириб берган эди.\n- Булар ташриф буюришидан олдин биз маҳбусларга унинг хабари етиб борган ва у ерда ҳамманинг оғзини бекитиш¸ "Ортиқча гап гапирсанг¸ изоляцияга ташлаймиз" каби қўрқитувлар билан бўлган. Кейин улар ташриф буюришди. Манзара шунақа бўлдики¸ меҳмонларга шунақа шароит қилиб беришганки¸ биттама-битта ўзининг манфаатини ўйлайдиган лаганбардорлар бўладию ўшаларни киргиза бошлашган. Булардан нима жавоб олинади? Ҳаммаси яхши¸ жойда дегандай ортиқча сафсатабоз гаплар бўлган¸ деган эди Қизил хоч вакиллари билан учрашган собиқ маҳбуслардан бири.\nСўзида давом этаркан исми сир тутилишини истаган суҳбатдошимиз, Қизил хоч вакиллари билан учрашуви унинг учун қандай оқибатлар билан тугаганини ҳам гапириб берган эди.\n- Кейин мен нима қилдим¸ буларнинг ëнига отилиб чиқдим. Менинг олдимни тўсишган бўлса ҳам¸ мен чиқдим. Мен уларга бор нарсаларни гапирдим ва гапимнинг ўртасида "Сизлар кетганларингиздан кейин мен бу ерда тазйиқ ва босимларга учрайман" дедим. Мен уч ой изоляторда ëтдим. Барзанги болаларни менга итга ўхшатиб "фас"лаб¸ мени туйишди. Ласточка дейди¸ қалдирғоч қилиб¸ ўнг қўл ëки чап қўлни тепадан¸ ўнг қўл ëки чап қўлни пастдан қилиб мени кишанлашди. Мен шу бўйи беш соат турдим. У ерда мен ўлиб кетишим керак эди. Мен уже ўлган одамман. Мен уларнинг қўлидан қандай тирик чиққанимга ҳайронман. Буларнинг мени ўлдириб юбориш нияти бор эди¸ деган эди ўзбекистонлик собиқ маҳбус Озодлик билан суҳбатда.\nЎзбекистон инсон ҳуқуқлари ҳимоячилари ташаббус гуруҳи раҳбари Суръат Икромов Қизил хоч ташкилоти қамоқлардаги вазиятни яна кузатишни бошлагани муҳим аҳамиятга эга эканини айтар экан, унинг фаолиятидаги камчиликлар, хусусан, ташкилот вакиллари билан учрашувдан кейин турли босимларга учраётган маҳбуслар аҳволини кузатиб бориш ишлари яхши йўлга қўйилмаганини ҳам қайд этади.\n- Халқаро Қизил хоч ташкилоти вакиллари улар интервью қилган маҳбуслар билан булар кетгандан кейин нима бўлишини кузатиш керак аслида. Уларга мана шунақа босим бўлаëтган бўлса¸ улар буни ҳукуматга етказишлари керак ва уларни тезроқ карцердан чиқариш масалаларини қўйиши керак, дейди Суръат Икромов.\nХалқаро Қизил хоч қўмитасининг Ўзбекистондаги ваколатхонаси матбуот котиби билан суҳбат сўнггида, 2005 йилдан бери қамоқлардаги аҳвол яхшиланди, дея оласизми, дея сўрадик.\n- Сизнинг саволингизга жавоб бериш қийин, чунки биз сиёсий мақсадларда талқин қилиниши мумкин бўлган баёнотларни қила олмаймиз. Биз сиёсий эмас, қамоқлардаги маҳбусларга нисбатан муносабатни амалда ўзгартириш мақсадларини олдимизга қўямиз, дея жавоб берди Халқаро Қизил хоч қўмитасининг Ўзбекистондаги ваколатхонаси матбуот котиби Раул Форстер.


36637 Ўқиш режими + -\nЛондонлик 100 ёшли отахон Рамазонда қочқинлар шарафига ўз уйи атрофидаги боғни 100 марта айланиб чиқиб, хайрия учун маблағ топмоқда.\n100 ёшга етишнинг ўзи ноёб ва ҳайратланарли хусусиятдир. Aммо лондонлик Дабир Чудхури, 26 та хайрия жамғармалари, шу жумладан Ғазо, Сурия ва Яманга ёрдам тарқатиш учун пул йиғиш мақсадида Рамазон ойида рўза тутиб, кўпчилик учун ақлга сиғмайдиган иш – уйи яқинидаги боғи атрофида 100 марта пиёда айланиб чиқиб хайрия лойиҳасини амалга оширмоқда.\nДастлаб Дабир ўтган якшанба куни CОVID-19 қурбонлари учун 1000 фунт стерлинг (1250 доллар) йиғишга ваъда берди. У ўз олдига Рамазон ойида рўза тутаётган ҳолида уйининг ташқарисидаги боғни пиёда босиб ўтишни мақсад қилган. Дастлабки тўққиз соат ичида “ЖaстГивинг”нинг хайр-эҳсонларни қабул қилиш саҳифаси белгиланган мақсадга эришди ва кейинги 48 соат ичида хайрия ҳақидаги хабарлар бутун мамлакат бўйлаб тарқала бошлади. Ҳозир уларнинг умумий миқдори 6000 фунтдан ошади ($ 7515).\nҚўллаб-қувватлашлардан илҳомланган Дабир ваъдасини янгилади ва энди донорлар хайр-эҳсон қилишда давом этмоқда. Хайриядан йиғилган маблағлар 26 та турли хил миллий хайрия ташкилотларига, шунингдек, CОVID-19 қурбонларини қўллаб-қувватлашга ва Яқин Шарқда ёрдам кўрсатадиган халқаро хайрия ташкилотларига йўналтирилади. Дабир ўз тарафдорларини эътироф этган ҳолда: “Хайр-эҳсонингиз учун ташаккур. Мен оч болаларнинг табассум қилиши учун ёлғиз курашмаяпман, биз биргаликда курашмоқдамиз. Ушбу маблағ Буюк Британия, Бангладеш ва бошқа кўплаб мамлакатларда жуда муҳтож оилаларга ёрдам беради", дейди у.\n20:59 / 30.10.2020 1427\n11:53 / 19.06.2019 1926\n18:48 / 16.09.2020 844\n11:24 / 16.06.2019 2323


Газета СБХ / 2019 год / № 47 / Бухгалтерга тавсиялар\nКомпания ўз фаолиятини таъминлаш давомида турли хил харажатларни амалга оширади. Уларнинг бари асосий фаолият тури билан бевосита боғлиқ эмас. Бироқ улар ҳам ҳисобга олиниши ва эътироф этилиши лозим.\n«Norma» МЧЖ экспертлари қандай чиқимларни операцион харажатлар моддасига киритиш мумкинлиги, шунингдек уларни қандай ҳисоблаш ва ҳисобга олиш лозимлиги ҳақида тушунтириш берадилар.\nУларни Молиявий натижалар тўғрисидаги ҳисоботнинг (2-сон шакл, АВ томонидан 24.01.2003 йилда 1209-сон билан рўйхатдан ўтказилган) 070-сатрида акс эттиринг ва 040-«Давр харажатлари» сатрига киритинг. 9430-«Бошқа операцион харажатлар» счётининг дебети бўйича ҳисобга олинг.\nБарча харажатларни бошланғич ҳужжатлар билан тасдиқланг (Солиқ кодексининг 141-моддаси 2-қисми).\nБошқа операцион харажатлар таркибига қуйидагиларни киритинг (5.02.1999 йилдаги 54-сон ВМҚ билан тасдиқланган Харажатлар таркиби тўғрисидаги низомнинг 2.3-бўлими):\nходимларга бериладиган маҳсулотлар, ишлар ва хизматлар бўйича нарх тафовутлари\nКадрлар тайёрлаш ва қайта тайёрлаш харажатларини чегириладиган харажатларга киритинг (Солиқ кодексининг 145-моддаси 20-банди). Бунда уларга қуйидагилар киритилмаслигига эътибор беринг:\n● жисмоний шахс манфаатларини кўзлаб ўқитиш ҳақини тўлаш. Бу – жисмоний шахс учун моддий наф тарзидаги даромад ва корхона учун чегирилмайдиган харажат (Солиқ кодексининг 147-моддаси 3-банди, 177-моддаси 1-банди);\n● янги ишга туширилган корхонада ишлаш учун кадрлар тайёрлаш. Бу – солиқ солинадиган фойдадан келгусида чегириладиган харажатлар (Солиқ кодексининг 146-моддаси 3-банди).\nКамчиликлар ва бузилишларни бартараф этиш\n● лойиҳалардаги ва қурилиш-монтаж ишларидаги камчиликлар;\n● маҳсулотлар ва товарлар ташиб келтирилиши чоғида юз берган бузилишлар ва деформациялар;\n● коррозия натижасида деформацияларнинг аниқланиши.\nБу – чегирилмайдиган харажатлар (Солиқ кодексининг 147-моддаси 10-банди).\nМИСОЛ. Камчиликларни бартараф этиш бўйича харажатларни ҳисобга олиш\n«А» корхонаси «В» корхонасига хоналарни таъмирлаш учун буюртма берди. «А» корхонаси ишни қабул қилаётганда камчиликлар борлигини аниқлади, уларни бартараф этиш бўйича харажатлар қуйидаги миқдорни ташкил этди:\n● камчиликларни бартараф этиш бўйича меҳнатга ҳақ тўлаш – 700 минг сўм;\n● ЯИТ – 84 минг сўм.\n«В» корхонаси даъво асосида фақат 1 000 минг сўмни қоплади. Қолган сумма бошқа операцион харажатларга ҳисобдан чиқарилди.\nАудиторлик хизматлари қийматини, у корхона учун мажбурий эканлигидан қатъи назар, чегириладиган харажатларга киритинг (Солиқ кодексининг 145-моддаси 17-банди).\n● «Аудиторлик фаолияти тўғрисида»ги Қонуннинг 10-моддасида;\n● Ахборот технологияларини ишлаб чиқиш ва жорий қилишни қўллаб-қувватлаш бўйича «Mirzo Ulugbek Innovation Center» инновация маркази тўғрисидаги низомнинг (15.08.2017 йилдаги 631-сон ВМҚга 2-илова) 16-бандида;\n● Президентнинг «Ўзбекистон Республикасида аудиторлик фаолиятини янада ривожлантириш чора-тадбирлари тўғрисида»ги қарори (19.09.2018 йилдаги ПҚ-3946-сон) 5-бандида (2020 йилдан бошлаб).\n● соғлиқни сақлаш объектлари;\n● болалар боғчалари;\n● уй-жой-коммунал хўжалик объектлари;\n● маданият ва спорт объектлари;\n● маиший хизмат кўрсатиш устахоналари;\n● ошхоналар, буфетлар ва ҳ.к.\nВАЗИЯТ. Хизмат кўрсатувчи хўжалик бўйича харажатларни ҳисобдан чиқариш\nКорхонанинг ошхонаси бор, у:\n● корхона ходимларини бепул тушлик билан таъминлайди;\n● нон-булка маҳсулотларини ёпиб, уларни четга сотади;\n● раҳбариятнинг кўрсатмасига биноан ўзаро ҳамкорлик йўлга қўйилаётган шахсларга атаб тушлик тайёрлади.\nКорхона қуйидаги харажатларни ҳисобдан чиқаради:\n● корхона ходимларини тушлик билан таъминлаш бўйича – бошқа операцион харажатларга (9430-счёт);\n● нон-булка маҳсулотларини тайёрлаш бўйича – уларнинг таннархига (2810-«Омбордаги тайёр маҳсулотлар» счёти);\n● меҳмонларга атаб тушлик тайёрлаш бўйича – вакиллик харажатларига (9420-«Маъмурий харажатлар» счёти).\nХодимга тегишли мол-мулкдан хизмат мақсадлари учун фойдаланилса, унинг харажатларини қопланг (МКнинг 173-моддаси). Қуйидаги ҳолларда қоплаш тартиби белгиланган:\n● ходимларнинг шахсий автотранспортидан фойдаланиш (Тартиб, 2.04.1999 йилдаги 154-сон ВМҚга 3-илова). Компенсация миқдори автомобиль двигатели қувватига боғлиқ;\n● касаначиларнинг ишлаб чиқариш топшириғини бажариши (Низом, 1.07.2008 йилдаги 146-сон ВМҚга 4-илова).\nУй-жой-коммунал хизматлар ҳақини тўлаш бўйича компенсация пул тўловларининг механизми тўғрисидаги низомга (АВ томонидан 30.12.2010 йилда 2175-сон билан рўйхатдан ўтказилган) мувофиқ имтиёзли шахслар тоифаси учун уй-жой-коммунал хизматлар ҳақини тўлаш бўйича компенсациялар ҳам қонун ҳужжатларида белгиланган компенсация тўловларига киради.\nМажбурий прогул вақти ёки паст ҳақ тўланадиган ишни бажарганлик учун ходимга кейинги 2 календарь ойидаги ўртача ойлик иш ҳақидан келиб чиқиб компенсация тўланг (Тартибнинг 5-банди, 11.03.1997 йилдаги 133-сон ВМҚга 6-илова).\nВақтинча меҳнат лаёқатини йўқотган тақдирда ҳақиқий иш ҳақи миқдоригача қўшимча ҳақни Ходимларга уларнинг меҳнат вазифаларини бажариш билан боғлиқ ҳолда жароҳатланиши, касб касалликларига чалиниши ёки саломатликнинг бошқа хил шикастланиши туфайли етказилган зарарни тўлаш қоидаларига (11.02.2005 йилдаги 60-сон ВМҚга 1-илова) мувофиқ тўланг. Ходимнинг меҳнатга лаёқатсизлик даражасини тиббий-меҳнат экспертиза комиссияси (ТМЭК) белгилайди.\nХодимга ишдан ажраган ҳолда ўқиш даври учун иш ҳақи тўланг, унинг миқдорини жамоа шартномасида белгиланг. У ўртача иш ҳақидан кам бўлмаслиги керак (МКнинг 166-моддаси).\n12 ёшга тўлмаган икки ва ундан ортиқ боласи ёки 16 ёшга тўлмаган ногирон боласи бор аёлларга ҳар йили 3 иш кунидан кам бўлмаган муддат билан ҳақ тўланадиган қўшимча таътил беринг (МКнинг 232-моддаси). Таътил пулини тўлаш учун ўртача ойлик иш ҳақини 11.03.1997 йилдаги 133-сон ВМҚга 6-илова 1-бандига мувофиқ белгиланг.\nСовғанинг қиймати 6 ЭКИҲдан (202 730 х 6 = 1 216 380 сўм) ошмаганлиги сабабли совғанинг қийматига ЖШДС солинмайди (Солиқ кодексининг 179-моддаси 14-банди).\nБу ҳолда ҚҚС юзага келмайди, сабаби солиқ солинадиган база нолга тенг (Солиқ кодексининг 204-моддаси). У чиқиб кетиш қиймати билан совғанинг харид қиймати ўртасидаги ижобий фарқ сифатида белгиланади.\n● даволаниш ва дам олишга йўлланмалар;\n● экскурсия ва саёҳатлар;\n● спорт машғулотлари;\n● маданий-кўнгилочар тадбирларга қатнашиш;\n● обуна ва товарлар;\n● бошқа шунга ўхшаш тўловлар.\nОвқатланиш ва йўлкира қийматини қоплаш – ЯИТ, ЖШДС, ШЖБПҲга ажратмалар солинадиган компенсация тўловлари (Солиқ кодексининг 174-моддаси). ЯИТни ҳам бошқа операцион харажатларга киритинг.\nКелтирилган рўйхатдаги қолган барча тўловлар ходим учун моддий наф ҳисобланади ва уларга ЯИТ солинмайди, бироқ ЖШДС солинади (Солиқ кодексининг 177-моддаси). Бунда даволаниш ва дам олишга йўлланмалар қийматига ЖШДС бўйича имтиёзни қўллашингиз мумкин (Солиқ кодексининг 179-моддаси 2, 3-бандлари).\nХодимларга болани 2 ёшга тўлгунгача парвариш қилиш бўйича ҳар ойлик нафақани Ишлаётган оналарга болани икки ёшга тўлгунгача парвариш қилиш бўйича ҳар ойлик нафақа тайинлаш ва тўлаш тартиби тўғрисидаги низомга (АВ томонидан 14.03.2002 йилда 1113-сон билан рўйхатдан ўтказилган) мувофиқ тўланг. 2019 йилда нафақа миқдори 406 000 сўмни ташкил этади.\nПенсияларга устамалар тўлаш имкониятини корхонанинг молиявий имкониятларидан келиб чиқиб белгиланг. Бунда ишламайдиган пенсионерларга тўланадиган тўловлар улар учун ЯИТ солинмайдиган бошқа даромад ҳисобланади (Солиқ кодексининг 178-моддаси 18-банди). Ишловчи пенсионерлар учун бу – ЯИТ солинадиган ишланмаган вақт учун тўланадиган ҳақ (Солиқ кодексининг 175-моддаси 15-банди).\n● ходим пенсияга чиқаётганда;\n● корхона қайта ташкил этилаётганда;\n● штат қисқартирилаётганда;\n● меҳнат қонунчилигида назарда тутилган бошқа ҳолларда.\nХодим билан келишувга биноан огоҳлантиришни унинг муддатига мувофиқ келадиган пуллик компенсация билан алмаштиришингиз мумкин (МКнинг 102-моддаси).\nАйрим ҳолларда меҳнат қонунчилигида 1 ойдан 3 ойгача бўлган давр учун ўртача ойлик иш ҳақини қўшимча тўлаш назарда тутилади (МКнинг 67-моддаси).\nМеҳнат шартномаси бекор қилинганда санаб ўтилган барча тўловлар жисмоний шахснинг бошқа даромадлари ҳисобланади ва уларга ЯИТ солинмайди (Солиқ кодексининг 178-моддаси 15-банди).\nМоддий ёрдамнинг барча турларини бошқа операцион харажатларга киритинг. Бунда унинг айрим турлари жисмоний шахснинг бошқа даромадларига киради ва уларга ЯИТ солинмайди (Солиқ кодексининг 178-моддаси 16-банди). Хусусан, бу қуйидаги моддий ёрдам:\n● вафот этган ходимнинг оила аъзоларига ёки оила аъзоси вафот этганлиги муносабати билан ходимга бериладиган;\n● ходимга меҳнатда майиб бўлганлик, касб касаллиги ёхуд соғлиққа бошқача шикаст етганлиги билан боғлиқ;\n● фавқулодда ҳолатлар муносабати билан бериладиган;\n● бола туғилиши, ходим ёки унинг фарзандлари никоҳдан ўтиши муносабати билан бериладиган;\nМоддий ёрдамнинг қолган турлари рағбатлантириш хусусиятига эга тўловларга киради ва уларга ЯИТ солинади (Солиқ кодексининг 173-моддаси 4-банди). Бунда ЯИТни ҳам корхонанинг бошқа операцион харажатларига киритинг. Масалан, таътил, даволаниш ва ҳ.к. учун моддий ёрдам.\n● маблағ билан таъминланмаганда ёки маблағ қўйиш мақсадга мувофиқ бўлмаганда;\n● замонавий талабларга мувофиқ бўлмаганда;\n● улардан ишлаб чиқариш мақсадларида фойдаланиш зарурати бўлмаганда.\nОбъектларни Фойдаланилмаётган асосий воситаларни, қурилиши тугалланмаган объектларни консервация қилиш тартиби тўғрисидаги низомга (16.09.2003 йилдаги 401-сон ВМҚ билан тасдиқланган) мувофиқ консервация қилинг.\nКонсервация қилинган АВ бўйича амортизация ҳисобланмайди (АВ томонидан 20.01.2004 йилда 1299-сон билан рўйхатдан ўтказилган 5-сон БҲМСнинг 35-банди).\n● банк счётларини очиш ва юритиш;\n● топшириғингизга биноан ҳисоб-китобларни амалга ошириш;\n● «Банк-мижоз» тизимини ўрнатиш ва эксплуатация қилиш;\n● ҳисоб-китоб-касса хизмати кўрсатиш;\n● чет эл валютаси олди-сотдиси;\n● банк кафолатлари бериш ва бошқа хизматлар.\nБанклар ўз хизматлари учун тўловни ҳисоб-китоб счётингиздан мустақил равишда ушлаб қоладилар, бу кўчирмаларда қайд этилади. Кўчирмалар банклар учун ҳисобварақ-фактура ўрнини босади, сиз учун эса банк хизматларини ҳисобга олиш учун ҳужжатлар ҳисобланади (Солиқ кодексининг 222-моддаси).\nКорхонангиз қимматли қоғозларга эга бўлса, депозитарий хизматларидан фойдаланасиз. Қимматли қоғозлар марказий депозитарийси қимматли қоғозларни сақлашнинг, уларга бўлган ҳуқуқларни ҳисобга олишнинг ва улар ҳаракатининг ягона тизимини таъминлайди («Қимматли қоғозлар тўғрисида»ги Қонуннинг 3-моддаси). Унинг хизматларини бошқа операцион харажатларга киритинг.\n● ер қаъридан фойдаланувчилар учун солиқлар ва тўловлар;\n● сув ресурсларидан фойдаланганлик учун солиқ;\n● мол-мулк солиғи;\n● автотранспорт йиғимлари;\n● давлат божлари, капиталлаштириладиганлари бундан мустасно;\n● божхона тўловлари, капиталлаштириладиганлари бундан мустасно;\n● товарларнинг айрим турлари билан чакана савдо қилиш ва айрим турдаги хизматлар кўрсатиш ҳуқуқи учун йиғим;\n● ноширлик ва матбаа корхоналари учун «Ижод» жамғармасига ажратмалар (АВ томонидан 4.09.2010 йилда 2139-сон билан рўйхатдан ўтказилган Низом).\nТовар харид қийматидан паст баҳода реализация қилинганда ҚҚС харид қийматидан келиб чиқиб белгиланади (Солиқ кодексининг 204-моддаси).\n● норезидентлар ёки бошқа шахслар учун тўланган;\n● текширувлар натижаларига кўра тўланган.\n● олдиндан тўлов тўланишини;\n● буюртмачининг ташаббусига кўра бекор қилинган тақдирда харажатлар қопланишини назарда тутинг.\nЙўқотишларнинг олдини олиш имкони бўлмаса, 2010-«Асосий ишлаб чиқариш» счётида жамланган харажатларни 9430-«Бошқа операцион харажатлар» счётига ҳисобдан чиқаринг.\n● инвентаризация натижасида аниқланган;\n● ўғирликлар натижасида юзага келган;\n● ишлаб чиқаришга тегишли бўлмаган бошқа ҳолларда.\nМоддий қимматликларнинг табиий камайиши нормаларидаги ортиқча йўқотишлар ва бузилишлар чегирилмайдиган харажатларга киради (Солиқ кодексининг 147-моддаси 1-банди).\n● сотишнинг соф қиймати пасайган.\nЗахираларнинг ҳаддан ташқари тўпланиши ва уларнинг секин айланувчанлиги ҳолларида захиралар молиявий ҳисоботда уларни сотиш ёки ишлатишдан кутиладиган суммадан юқори акс эттирилмаслиги учун захираларни сотишнинг соф қийматига қадар арзонлаштиринг (АВ томонидан 17.07.2006 йилда 1595-сон билан рўйхатдан ўтказилган 4-сон БҲМСнинг 44-банди).\n● харидор томонидан қайтарилмаганда;\n● эскирганда ва ҳ.к.\n● идиш учун 5 400 минг сўм гаров пули тўлаш;\n● товар етказиб берилгандан кейин 10 кун ичида уни қайтариш.\n● давлат божи;\n● почта харажатлари;\n● таржимон хизматлари ва ҳ.к.\nЗахира ҳажмини ҳар битта даргумон қарз бўйича алоҳида – қарздорнинг тўлов қобилияти ва қарзни қоплаш эҳтимолини баҳолаш асосида белгиланг.\n● ҳисобот йили бошида тақсимланмаган фойда сальдосига ва, тегишинча, активлар, мажбуриятлар счётларига ёки операциянинг характерига қараб бошқаларга тузатиш киритинг;\n● хато аниқланган давр ҳали солиқ органлари томонидан текширилмаган бўлса, молиявий ҳисоботни қайта топширинг.\n● солиқ мажбурияти бўйича даъво муддати – 5 йил ўтмаган бўлса;\n● хато аниқланган давр солиқ органлари томонидан текширилмаган ёки текширилган, бироқ тузатиш киритилгандан сўнг солиқ суммаси ошадиган бўлса.\nЎғирлик далили аниқланганда инвентаризация ўтказинг ва моддий қимматликлар ҳақиқатда мавжудлигини бухгалтерия ҳисоби маълумотлари билан солиштиринг (АВ томонидан 2.11.1999 йилда 833-сон билан рўйхатдан ўтказилган 19-сон БҲМС).\nАйбдор шахсни аниқлаган бўлсангиз, йўқотишлар суммасини белгиланг. Ходим етказилган зарар учун ўзининг ўртача ойлик иш ҳақи миқдори доирасида моддий жавобгар бўлади (МКнинг 201-моддаси).\nБунда иш берувчи айбдор ходимдан зарарни ундиришдан қисман ёки тўлиқ воз кечишга ҳақли (МКнинг 200-моддаси).\nАсосий воситалар ва бошқа мол-мулкнинг чиқиб кетишидан кўрилган молиявий натижани реализация қилишдан тушган тушум билан унинг қолдиқ (баланс) қиймати ўртасидаги фарқ сифатида – ҚҚС, сотиш бўйича харажатлар ва қайта баҳолаш сальдосини (АВ учун) ҳисобга олган ҳолда аниқланг (АВ томонидан 29.08.2004 йилда 1401-сон билан рўйхатдан ўтказилган Низомнинг 3-банди).\nСалбий натижани (зарарларни) бошқа операцион харажатларга киритинг.\nАвтомобилнинг қолдиқ қиймати – 10 000 минг сўм (15 000 – 5 000).\nРеализация қилиш қиймати – 8 000 минг сўм қолдиқ қийматдан паст, шу сабабли ҚҚСни қолдиқ қийматдан келиб чиқиб аниқлаймиз (Солиқ кодексининг 204-моддаси):\n9 600 – (15 000 – 5 000) – 2 000 + 700 = –1 700 минг сўм.\n● шартномавий мажбуриятларни бузган;\n● шартноманинг бошқа томонига зиён ёки зарар етказган бўлса;\n● қонун ҳужжатлари бўйича мажбуриятларни бажаришдан бўйин товлаган бўлса;\n● бошқа ҳолларда.\n● шартномавий мажбуриятларни бузганлиги учун 5 000 минг сўмлик неустойка тўғрисидаги битимни имзолади;\n● солиқ ҳисоботини ўз вақтида топширмаганлиги учун 405,46 минг сўм жарима тўлади;\n● солиқни ўз вақтида тўламаганлиги учун 100 минг сўм пеня тўлади.\nХодимлар учун нархдаги тафовут – моддий наф тарзидаги даромад (Солиқ кодексининг 177-моддаси). Корхона учун – бошқа операцион харажатлар.\n1 000 х 20 % = 200 минг сўм, шу жумладан 160 минг сўмни – ходим қоплайди; 40 минг сўм – корхона харажатлари.\nМаҳсулот бўйича нархдаги тафовут –240 минг сўмни (960 – (1 000 + 200)) ташкил этади.\nГудвилл – номоддий актив, фирманинг харид нархи билан унинг активлари баланс қиймати ўртасидаги фарқ. Уни 0480-«Гудвилл» счётининг дебети бўйича акс эттиринг ва фойдали хизмат муддати давомида танланган усулни қўллаган ҳолда харажатларга ҳисобдан чиқаринг.\nФойдали хизмат муддатини харид қилинган активлардан кутилаётган иқтисодий нафдан келиб чиқиб, бироқ дастлаб тан олинган пайтидан бошлаб йигирма йилдан ва корхонанинг фаолият кўрсатиш муддатидан ошиб кетмайдиган қилиб белгиланг (АВ томонидан 27.06.2005 йилда 1485-сон билан рўйхатдан ўтказилган 7-сон БҲМСнинг 64-банди).\n3 000 минг сўмни (5 000 х 60%) умумхўжалик харажатларига киритамиз.\n2 000 минг сўмни (5 000 – 3 000) бошқа операцион харажатларга киритамиз.\nИшлаб чиқаришни янгилаш ва яхшилаш\n● янги технологиялар яратиш ҳамда қўлланилаётган технологияларни такомиллаштириш;\n● маҳсулотлар сифатини ошириш ва уларнинг янги турларини ишлаб чиқариш;\n● илмий-тадқиқот ва тажриба-конструкторлик ишларини ўтказиш;\n● янги турдаги хом ашё ва материалларни яратиш;\n● ишлаб чиқаришни қайта жиҳозлаш;\n● ишлаб чиқариш тусидаги ихтирочилик;\n● янги ишга туширилаётган корхоналарда ишлаш учун ишчи кучи олиш ва кадрларни тайёрлаш.\n● мол-мулкни ишчи ҳолатда сақлаш, шу жумладан таъмирлаш ишлари;\n● тозаликни сақлаш;\n● ёқилғи, электр энергияси, сув ва ҳ.к. билан таъминлаш.\nИжара шартномасига кўра коммунал хизматлар, электр энергияси, алоқа хизматлари қиймати ижара тўлови суммасига киритилмай, балки ижарага олувчи томонидан истеъмол қилинган хизматлар ҳажмида қопланиши мумкин.\nИжарага олувчи томонидан қопланган хизматлар қиймати ижарага берилган асосий воситаларни сақлаш харажатларига киритилмайди.\n● вақтинча меҳнатга лаёқатсизлик бўйича нафақалар;\n● ҳомиладорлик ва туғиш бўйича нафақалар.\nХодимлар учун бу – ЯИТ солинмайдиган бошқа даромад (Солиқ кодексининг 178-моддаси 1-банди).\nИшлаб чиқаришдаги ходимларнинг касаллик варақалари бўйича нафақалар маҳсулотлар, ишлар ва хизматларнинг ишлаб чиқариш таннархига киритилади.\nРеализация қилиш билан боғлиқ бўлган ходимлар, маъмурий ходимлар ва ишлаб чиқаришда банд бўлмаган бошқа ходимларнинг касаллик варақалари бўйича нафақаларни бошқа операцион харажатларга киритинг.\n● электр энергияси;\n● меҳнатга ҳақ тўлаш ва ЯИТ;\n● мавсумий тусга эга бўлгани;\n● хом ашё ёки электр энергияси мавжуд эмаслиги;\n● текширув натижаларига кўра тақиқлаб қўйилганда;\n● бошқа сабабларга кўра.\nВАЗИЯТ. Харажатларни битта моддага киритиш\nХодим корхонанинг хизмат енгил автомобилига хизмат кўрсатади. Унинг иш ҳақини қайси харажатлар моддасига киритиш лозим?\n Хизмат енгил автотранспортини сақлаш харажатлари маъмурий харажатларга киради. У – комплекс модда, хизмат кўрсатувчи ходимларнинг иш ҳақи ҳам унинг таркибига киради.\nХодимнинг иш ҳақини ушбу харажатлар моддасига киритамиз. Уни иш ҳақи бўйича харажатларнинг бошқа моддаларига киритиш керак эмас.\n*Давоми. Боши «СБХ»нинг 16.07.2019 йилдаги 29 (1301), 23.07.2019 йилдаги 30 (1302), 2.09.2019 йилдаги 36 (1308), 17.09.2019 йилдаги 38 (1310), 24.09.2019 йилдаги 39 (1311), 1.10.2019 йилдаги 40 (1312), 8.10.2019 йилдаги 41 (1313), 29.10.2019 йилдаги 44 (1316), 5.11.2019 йилдаги 45 (1317), 12.11.2019 йилдаги 46 (1318)-сонларида.


Лола Каримова - Тилляева Instagram'даги шахсий саҳифаси орқали ҳаётидаги “олтин қоидалар”ини ёзиб қолдирди. Бу ҳақда Qalampir.uz хабар бермоқда.\nЎзбекистоннинг ЮНЕСКОдаги доимий вакили, “Сен ёлғиз эмассан” ҳайрия жамғармаси раиси Лола Каримова - Тилляева Instagram'даги шахсий саҳифаси орқали ҳаётидаги “олтин қоидалар”ини ёзиб қолдирди. Лола Каримова-Тилляева интернет фойдаланувчилари билан мулоқотга киришар экан, ўзининг шахсий мулоҳазалари ва маслаҳатлари яна кимнингдир ҳаётида ас қотиб қолиши мумкинлигини алоҳида таъкадлаб ўтди.\n“Ҳаётда менга яқин бўлган инсонлар, дугоналарим кўпинча менга маслаҳат сўраб мурожаат қилишади. Албатта барчамизнинг ҳаётимизда турли хил вазиятлар содир бўлади ва ҳар бир вазиятга алоҳида ёндашув талаб қилинади. Мен ўзим учун қуйидаги муҳим умумий қоидаларни белгилаб олганман ва уларга ҳамиша амал қилишга ҳаракат қиламан. Бу маслаҳатлар менга ҳаётимда ёрдам беради, демакки яна кимгадир фойдали бўлиши мумкиндир.\n1. Ўз ўтмишингиздан рози бўлиб, уни борлигича қабул қилинг, акс ҳолда у сизнинг келажагингизни барбод этиши мумкин.\n2. Шошилманг. Вақт деярли барча нарсани даволайди. Сабр-тоқат бу улуғ фазилатдир. Сизларда мавжуд бўлган ижобий ҳислатларга ҳаёт баҳш этинг ва албатта уларнинг роҳатини кўрасиз.\n3. Ўз ҳаётингизни ўзгаларники билан солиштирманг. Ҳар бир инсоннинг ўз тақдир йўли бор ва унда нималар содир бўлаётганидан сиз бехабарсиз.\n4. Ўзгалар орқангиздан нималар гапириши билан ишингиз бўлмасин. Бунга ўз куч-ғайратингиз ва вақтингизни сарфламанг.\n5. Бахтингиз манбаи кимдадир ёки нимададир эмас, балки ўзингиздадир. Шу онда, қалбингиздадир.\n6. Шукроналик ҳисси билан уйғонинг ва уйқуга кетинг. Барча ҳам сизчалик омадли эмас”.\n23:12 Лола Каримова-Тиллаева президентнинг аҳволи ҳақида маълумот берди


Сайлов саодатини истаб…\nҚашқадарёлик мухолифатчи дўстларимиз номидан хат\nйўллаган қадрдон Дайнов Ташановга мактуб\nАссалому алайкум ҳурматли Дайнов ака. Самимий туйғулар билан йўғрилган мактубингиз учун раҳмат ва мен ҳам сиз орқали жасоратли, матонатли ва диёнатли мухолифатчи дўстларимга саломларимни йўллайман.\nҚашқадарёнинг менинг қалбим ва шууримда ўз ўрни бор.\nОзодлик ҳақида мушоҳада қилганимда, озодликнинг муборак овози-сафдошим Мурод Жўраевнинг садосини эшитиб тургандек бўламан…\nБугунги режим каби зулм машинасидан қўрқмаслик ҳақида фикрлаганимда, бошим узра раҳматли-паҳлавон дўстим Шовруқ Рўзимуродовнинг руҳи нур сочиб турганини ҳис қиламан…\nСўзларимни соддароқ ва узил-кесил айтишга интилганимда, раҳматли касбдошим Асадулло Ортиқнинг деҳқонона фалсафаларини эслайман…\nБирлик, эрк ва адолатсизлик тарихидан сўз кетганда, эрк учун калтакланиб, адолатсиз бўҳтонларга қолган алпомиш дўстим Самад Мурод кўз олдимга келади…\nМиллат ва мамлакати тақдирига бефарқ бўлмаслик ҳақида ўйлаганимда сиз ва сиз каби фидойилардан ибрат оламан.\nСизларнинг-Қашқадарё мухолифатчиларининг Ўзбекистонда демократик мухолифат сарчашмасининг кўзини очганингиз ҳар доим тафаккуримдан кечиб туради.\nБу шунчаки гаплар ёки муболаға эмас, Ўзбекистонда “Бирлик” ва “Эрк” тарихидан хабардор бўлганлар буни яхши билишади ва бу ташкилотлар тузилиши ҳамда оёққа туриши, бугунга қадар бу номлар йўқолиб кетмаганлигининг муҳим сабабларидан бири бу Қашқадарё мухолифатчиларининг метинлиги, бирлиги, эркпарварлиги ва қўрқмаслиги билан боғлиқ.\nБу ҳамма томонидан эътироф этилган ва этиладиган ҳақиқат, аммо нима учундир айтилмай қолаётган эди. Мана сизнинг мактубингиз бу ҳақиқатни ҳам айтишга омил бўлди.\nСиз жуда долзарб масалани кўтаргансиз.\nҲа, тарқоқлик доим дардимиз ва бирлашиш ҳамма вақт орзуимиз бўлиб келди. Баъзилар бу хусусда энди айтаётган гапларни биз 15 йилдан бери айтамиз. Ҳар доим мана иш битди, деганда бир бузғунчининг касофати билан жуда кўплаб одамларнинг тинимсиз уринишлари зоега кетиб қолаверди.\nБугун баъзилар БМТ, Авропа Иттифоқи ва Кенгаши, АҚШ ҳукумати, яна бир қанча жойлардан Ўзбекистондаги аҳволга панжа орасидан қарамоқдасиз, дея хафа. Лекин айбни улардан эмас, ўзимиздан қидиришимиз зарурлигини унутмоқдамиз.\nЁдингизда бўлса керак, Андижон қатлиоми муносабати билан “Озодлик” радиосининг “Курултой” дастури орқали 2005 йилнинг 23 Май куни эълон қилинган ва электрон почта билан Каримов режимига қарши бўлган барча демократик кучлар мансубларига йўлланган Мурожаатимда шундай дегандим׃\n“Андижонда 2005 йилнинг Май ойида намойишлар бошлангандаёқ, Ўзбек Демократик кучлари унинг ёнида, халқнинг ичида бўла олмадилар, шу боис намойишлар сиёсий курашдан қуролли ҳаракатга юз тутди ва Каримовнинг бешавқат зулми билан қонга беланди. Бугун шу боис одамлар демократик кучлардан таркоқликка барҳам бериш ва бирлашишни талаб қилмоқдалар!\nНамойишлардан кейин ҳамма ўз ҳолича курашмоқда. Лекин дунё, Каримовнинг жиловини тортадиган дунё Ўзбек демократик кучларини Гуржистон, Украина, Қирғизистондаги каби қўлламади ва қўлламаётир. Бунинг сабаби эса, уни реал куч деб тан олмаётганидадир.\nМен шу фожеалар давомида дунё сиёсатида бевосита сўз соҳиби бўлган жуда кўп одамлар билан гаплашдим. Уларнинг ҳаммасида битта фикр мавжуд. Улар “Ўзбекистонда мавжуд ҳукумат кетган тақдирда унинг ўрнини оладиган демократик-сиёсий алтернатив куч йўк, агар шундай куч мавжуд бўлганда Андижонда дарҳол ташаббусни қўлга олиб, масалани қамоқдагиларни қўйиб юбориш билан эмас, балки янги демократик ҳокимиятни эълон килиш билан ҳал этарди ва мамлакатнинг ҳама жойида халқни бирданига кўтарса, Каримов режими қулар эди ” дейишади…”\nУлар ҳақ ва тан олишимиз керак-ки, бугун ҳам ҳали ана шу алтернатив сиёсий куч ўртада йўқ.\nБугун ҳам дунё ўзбек мухолифатини тарқоқ, кучсиз, сиёсий кадрлари йўқ, бошқарувни, оддий демократик тамойилларни билмайди, деб ҳисоблайди. Бунинг устига мухолифатнинг баъзи “лидер”ларининг демократияга мутлоқ зид ва диктатурадан ҳам ўтиб тушадиган ҳунарлари Ғарбда гаплашиш учун Каримов режимидан бошқа куч йўқ экан, деган фикрга олиб келди.\nХуллас, ҳали ҳам ана шу алтернатив сиёсий кучни майдонга чиқариш фавқулодда муҳим бўлиб турибди. Бунинг учун 2008 йил сайловини платформа сифатида фойдаланмоқ зарур. Сиз ҳақсиз, сайловда ютиш мушкул. Лекин ютиш ҳам мумкин. Мағлубият ва зафар ёнма ён юради.\nҲа, бутун ўзбек халқи Каримов режимига қарши овоз берган тақдирда ҳам бу юзсиз ҳукумат ўзини ғолиб деб эълон қилавериши аниқ.\nШунга қарамай демократик мухолифат битта номзод билан ўртага чиқса ва сайловда қатнашиш учун уринса, бу дунё кўз ўнгида Каримов режимига қарши жиддий сиёсий алтернатив куч пайдо бўлганини кўрсатади.\nБу масаланинг биринчи жиҳати. Шу билан иш битмайди.\nИккинчи жиҳати бундан ҳам муҳим. Ўзбек демократик мухолифати бугунга қадар ҳатто ўзи қабул қилган қоидаларни ҳам менсимай, демократик тамойилларни ҳурмат қилмай келганини ҳам ювиши керак. Бугун оддий тамойил ва қоидаларни менсимаган одам эртага ҳар қандай қонунни оёқ ости қилиши турган гап. Бунинг олдини олиш учун ҳар бир одимни демократик тарзда қўйиш лозим.\nБитта одамнинг ёки маргинал бир гуруҳнинг айтган битта гапи билан дунёга ўзини номзод деб эълон қилиб юбориш каби масхарабозликлар ўзбек халқининг келажагига болта уриш эканлигини ҳар бир киши англаб етмоғи керак. Бундай ҳолга вақтида жавоб бермаган ва аксинча буни қўллаб қувватлаганларни ҳам таниб қўйишимиз, уларнинг ҳам халққа Каримов режими қадар зиёнлари теккани ва тегаётганини очиқ айтишимиз шарт.\nБугун энди Абдураҳим Пўлатнинг ҳам ўзи танқид қилаётганларнинг куйига тушиб қолмаслиги муҳим. Сиз айтган каби ким хато қилмайди, А. Пўлатнинг ҳам хатолари кўп. Биз бир-биримизни жуда кескин танқид қиламиз ва жуда қаттиқ тортишиб турамиз. Шундан келиб чиқиб, мен уни гаплашиш, тортишиш ва юзига тик қараб эркин танқид қилиш мумкин бўлган сиёсатчи деб биламан.\nШунинг учун ҳам Абдураҳим Пўлат кимларнидир масхарабозликда айблар экан, уларга демократиядан дарс бериши ва ҳақиқий демократ қандай бўлишини амалда кўрсатиб, ўрнак бўлмоғи керак, деб ҳисоблайман. Унда бугун ана шундай имконият бор.\nСизлар Абдураҳим Пўлат номзоди ҳақида сўз юритаётган бир пайтда у майдонга чиқиб, сизларга қўшилиб, мен бу ишга бошчилик қиламан ва умуммухолифатнинг битта номзодини кўрсатамиз, у эса мамлакат ичидан бўлади, деса, рақибларининг юзига тарсаки тортган ва ўз позициясини жуда мустаҳкамлаган бўлади. Миллати ва ватанини ўйлаган фидойи учун ўзи номзод бўлиши шарт эмас, бошқа бир номзодни чиқариб ҳам қаҳрамонга айланиш мумкин.\nБугун Ўзбекистонда демократик мухолифат сафларида шундай номзодлар жуда кўп ва Абдураҳим Пўлат улардан бирини қўлласа, бу нафақат умуммухолифат бирлашиб Каримов режимига қарши алтернатив сиёсий куч бўлишига, балки рақибларининг ўйинларига ҳам кучли зарба бўлади, ҳатто зафарга йўл очиши мумкин.\nМаълумки, демократияларда ҳамма нарсанинг ўз тамойили бўлади. Биз Демократик Ўзбекистон Конгресси президент сайлови борасида, чет элда яшовчи фаолларимизнинг аниқ позициясини белгилаганмиз ва бу қароримиз матнини 2006 йил Аперелидан бугунга қадар ДЎК сайтининг биринчи саҳифасидан олганимиз йўқ.\nМабодо Абдураҳим Пўлат сайлов олдидан Ўзбекистонга қайтса, мен биринчилардан бўлиб, унинг номзоди илгари сурилишига қўшиламан ва уни қўллайман. Бугунги қонунлардаги тўсиқларни бир томонга қўйиб турганда ҳам, у Ўзбекистондан менга ўхшаб СССР паспорти билан чиқиб кетган ва бугун ҳатто номзоди кўрсатилган тақдирда ҳам режим унга паспорт бермаслиги ёки АҚШ паспорти билан бораман, деса, виза ололмаслиги жуда жўн ҳақиқатдир. У ташқарида туриб, ичкарида эса уни номзод деб кўрсатиш, бу яна демократик йўлни инкор этишимизни кўрсатади ва бугунга қадар бўлгани каби яна ҳеч нарса ўзгармай қолаверади. Буларни Абдураҳим Пўлат идрок этади деган умиддаман.\nМухолифатнинг сиз айтган каби фақат сайловчилар ташаббус гуруҳи орқали сайловда иштирок этиш имкони мавжуд. Шундан фойдаланиш мумкин. Битта мисол. Таклиф эмас, мисол. Масалан, дейлик, Васила Иноятованинг номзоди кўрсатилади. Бу мавжуд қонунларга ҳам зид эмас. Бунинг устига Васила рўйхатдан ўтган расмий ташкилотнинг раҳбари, инсон ҳуқуқлари борасида таниқли, мард курашчи. Мухолифатнинг асосий дастагини ҳам олади. Баъзилар уни ҳукумат билан алоқа қилишда айблашади. Уларга “Агар сайланса, ҳукумат билан расман бирга ишлайди” деб жавоб берасиз. Бу муҳим эмас, муҳими бир зумда дунё кўз ўнгида Каримов режимига қарши алтернатив кучнинг пайдо бўлганини кўрасиз. Ҳамма сизни қўллашга ошиқади ва ҳатто ичкарида ҳам буни ҳис этасиз. Сайловда ютиш ҳам ҳеч нарса эмас. Ютмаган тақдирда ҳам зафар қозонасиз, келажакнинг муҳим, демократик пойдеворини қуриб оласиз.\nНомзод Васила Иноятова бўладими ёки бошқа бир киши бўладими, менинг назаримда унинг дастури бир моддалик бўлиши керак.\nУ агар сайланса, умумхалқ муҳокамаси йўли билан Ўзбекистон Конституциясига ўзгартириш киритиши ва мамлакатда президент бошқарувидан парламент бошқарувига ўтишни амалга оширишини эълон этиши керак.\nЧунки от ёки эшакни қўйиб туринг, ҳатто жар ёқасидаги синиқ эгарга минган бизникиларнинг бу эгарни бир умрга эгаллаш зеҳнияти билан Ўзбекистонда президент бошқаруви мамлакат ва миллатни қутқармайди. Агар парламент бошқарувига ўтсак, ана ундан кейин ким хохласа, сайловга кираверсин!\nПарламент бошқарувига ўтиш нега Демократик Ўзбекистон Конгрессининг тамалий қараши эканлигини 2005 йил, 29 Июнда эълон қилинган ва қизғин муҳокама этилган “Сарой тўнтариши эҳтимолидан халқ бошқарувига” деб номланган мақоламда изоҳлаб бергандим.\nАгар мамлакатда бугун демократик шароит бўлганда эди, сайловда мухолифатчиман деб Эшмат майдонга чиқадими, Тошматми уларнинг иши ва баҳосини халқ берган бўларди. Лекин бугун бундай шароит йўқ. Ана шу шароитни вужудга келтириш учун эса, демократик одимлар отиш замонидир. Сиздек зукко инсон мени тўғри тушунасиз деган умиддаман.\nМен ҳар доим сизлар билан биргаман. Чунки бизнинг дардимиз битта, у ҳам бўлса халқимизнинг озодликка қовушмоғидир. Кимки, бунга демократик йўл билан эришамиз дер экан, мен унинг ёнидаман.\nМактубим сўнгида яна бир марта сизларга фидокорона ва қаҳрамонона ишларингизга омад тилаш баробарида, сизларни бу йўлда қўллаётган матонатли оила аъзоларингизга, яқинларингизга ҳам самимий саломларимни йўллайман.\nБиз орзу қилган сайлов саодати ҳар биримизга ёр бўлишини тилаб қоламан.\nЭҳтиром ила сафдошингиз Жаҳонгир Муҳаммад,\n2006 йилнинг 5 Март куни, рўзи пайшанба.\nМуҳаммад Бобур МАЛИКОВ жавоби\nСиздан хат менга ва Жаҳонгир Муҳаммад номига келганди. Жавобда мен ҳам айтмоқчи бўлган гапларнинг асосий қисмини Жаҳонгир Муҳаммад айтибди. Ҳаммасига қўшиламан ва қўллайман. Бу масалада фикримиз бир хил. Шунинг учун ҳамма гапни такрорлаб ўтирмасдан айтилганларга фақат бир-икки илова қилмоқчиман.\nБулар эса қуйидагилар׃\n1.Биз қонунларни ҳурмат қилишимиз керак. Бу демократиянинг асосий талаби. Қонунларни ҳар ким ўзича талқин қилишга киришдими, анархия бошланади. Калаванинг учини тополмай қоламиз. Шунинг учун бугун биз демократлар қонунларни ҳурмат қилишимизни амалда кўрсатишимиз керак. Демак, амалдаги қонунларни тан олиш ва уларга бўйсиниш муҳим деб ҳисоблайман.\n2.Чет элдаги дипломатлар ва мардикорлар масаласида…Булар ноўрин гаплар. Чет элдаги ҳар бир элчихонамиз Ўзбекистон ҳудуди ҳисобланади. Қолаверса, сайлов пайтида чет элда бўлган ҳар бир ўзбек элчихонага бориб, рўйхатдан ўтиши ва овоз бериши мумкин. Хуллас, демоқчи бўлганим шуки, бундай гаплар билан бирор бир ҳаракатни оқлаш қийин. Қонунлар ёқмайдими, буни ҳокимиятга келсак, демократик йўл билан ўзгартирамиз, деган тамалда туришимиз керак.\n3. Биз мағлубият психологиясидан воз кечишимиз зарур. Ғалаба қилишимизга ишонч билан майдонга тушмоғимиз керак. Бизнинг бошқа кутадиган на вақтимиз ва на имконимиз бор. Бу аҳволда қари бўри Каримовнинг ўрнига ундан бешбаттар ёш бўрилар келади.\n4.Мухолифатнинг номзоди ягона бўлиши керак. Бу одамни қидириб топайлик. Бугун айтилаётган номзодлар ноўрин. Биз Гуржистон, Озарбайжоннинг 1990 йиллар бошидаги хатоларини такрорламаслигимиз керак.\n5. Биз ҳам қўл қовуштириб ўтирганимиз йўқ ва сайлов, номзодлар ҳақида бош қотираяпмиз. Жаҳонгир Муҳаммад билан биргаликда “Биз лидерликка даъво қилмаймиз” дея баёнот беришимизнинг ҳам асл моҳияти бу сафарги сайловдан унумли фойдаланиш, лидерлик даъвосига тушиб қолганларга йўл кўрсатиш эди. Ҳали ҳам кеч эмас, улар тўғри йўлни топишлари мумкин. Айниқса, Абдураҳим Пўлат мамлакат ичидан чиқадиган номзодни қўллаб, бу борада ибрат кўрсатиши ва шу билан жуда катта сиёсий ютуққа эришиши мумкин…\nБуларнинг ҳаммаси бизнинг фикрларимиз ва умид қиламизки, сизлар ҳам бунга қўшиласизлар.\nҲурмат билан Муҳаммад Бобур Маликов.\n2008 saylovi:MUNOSABAT « ТУРОНЗАМИН, on 04/05/2007 at 4:39 pm said:\n[…] 2008 saylovi:MUNOSABAT Сайлов саодатини истаб…ni o’qib […]\n2008 saylovi:MUNOSABAT « ТУРОНЗАМИН, on 04/06/2007 at 9:03 am said:\n[…] шоир Ризо ОБИД “Туронзамин”да эълон қилинган Сайлов саодатини истаб… жавоб мактубида номзоди таклиф сифатида эмас, балки […]


Бугун Google ва YouTube фойдаланувчилари муаммоларга дуч келишмоқда. Downdetector сайти маълумотларига кўра, жиддий узилишлар Тошкент вақти билан соат 09:08 да бошланган.\nGoogle бу ҳақда YouTube сервисининг расмий Twitter-аккаунти орқали хабар берди. Шу билан бирга, янгиланган навигация тизимини намойиш этувчи видеолавҳани ҳам улашди.\nИнтервьюда Инновацион ривожланиш вазирлиги тузилганидан бери бирор иш қилмагани ҳақида ҳам гапирилади. Вазирлик эса бу гапларнинг ўринсиз ва асоссиз эканини тасдиқловчи маълумотлар келтирган.\nХитойликларнинг мазкур видео иловаси YouTube билан рақобатга киришади. Худди у каби, Huawei платформаси ҳам контент яратувчиларга монетизацияни тклиф этади.\nYouTube’нинг Android-иловаси яқинда янгиланиб, ундан фойдаланиб кўриш имкони айримларга тақдим этилган. Унда амалга оширилган ўзгаришлар туфайли, қидирув тизими буткул бошқача бўлган.\nYouTube расмий ахборот манбаларининг коронавирус тўғрисидаги хабарларига зид бўлган маълумотлар акс этган материалларни жойлашни тақиқлади. Уларнинг рўйхати билан танишиб қўйинг.\nДастурлашни Programmer Uz таълим платформаси билан тез ва сифатли ўрганинг\nДастурлашни қаерда, тез ва осон ўрганишим мумкин? Дастурлашни ўрганиш учун ўзбек тилидаги янги таълим платформаси ишлаб чиқилди\nТОП-10: YouTube’да энг кўп лайкланган клипларни мана шу ерда кўринг!\nКоронавирус пандемияси туфайли карантинда уйда зерикиб ўтирганлар кўплигини инобатга олиб, биз ўтган йили энг кўп лайк олган клипларни эътиборингизга ҳавола этмоқдамиз.\nКомпания илова устида қайта ишлаб, «Trends» бўлимининг ўрнига «Explore» бўлимини яратди.\nYouTube коронавирус билан боғлиқ бўлган видеороликларни монетизациядан маҳрум этган эди. Аммо Жаҳон соғлиқни сақлаш ташкилоти бу касалликнинг тарқалишини пандемия дея эълон қилгач, у фикридан қайтди.\n«Поле Чудес» бошловчиси Mortal Kombat’да: иккита кулгиги видео\nЯкубович иштирокидаги Mortal Kombat’нинг иккинчи қисми янада кулгили чиққан. Уунда ҳам бевосита «Мўъжизалар майдони» давомида бошловчи айтган гаплардан қирқиб олиб, жанг саҳналарига киритиб юборилган.\nYouTube ўн беш ёшда: энг йирик видеохостинг ҳақида 10та қизиқ факт (+видео)\nДунёдаги энг оммабоп видеохостинг бўлган YouTube куни кеча – 2020 йилнинг 14 февралида 15 ёшга тўлди. Шунинг шарафига лойиҳа дастурчилари у ҳақидаги айрим статистик маълумотларни улашишган.\nYouTube’даги рекламадан қанча пул тушаётганини Google илк бор эълон қилди\nYouTube рекламадан ташқари йўллар орқали ҳам даромад келтиради: пулли Premium обунаси, пулли YouTube Music хизмати (лекин Telegram орқали бундан бепул фойдаланиш усули топилган!) кабилар.\nХакерлар қамоқхона камераларига кириб, маҳбуслар ҳаётини YouTube’да кўрсатишди\nАхлоқ тузатиш муассасалари бошқармаси вакиллари юқоридаги фактни тасдиқлашган ва буни мамлакат ташқарисидан кимдир қилган, дея гумон билдиришган.\nДунё аҳлининг учдан бир қисми ҳар ойда YouTube’га киради. Шу боис, ҳар қандай контент албатта ўз мухлисини топади. Унда машҳур блогерлар ойига 10 мингдан 100 минг долларгача даромад олишлари мумкин.


Мактаб – келажак пойдевори\nЖанубий Қозоғистон вилояти Қазиғурт туманига қарашли Атбулақ овулидаги Ж. Қаппаров номли 5-сонли ихтисослаштирилган физика-математика мактаб-интернатида ўтган “Туғилган юртга таъзим” анжуманида вилоят ҳокими Жансейит Туймебаев иштирок этди.\nТаълим масканининг моддий-техника базаси билан танишган минтақа раҳбари ўқувчиларни сифатли билим олиб, элимиз шарафини юксалтирадиган фуқаролар бўлишга чақирди.\n– Элбошимиз ёшларнинг билимли ва баркамол бўлиши лозимлигини доимо айтиб келади. Бунинг учун юртимизда барча шароитлар мавжуд. Ҳозир сизлар ўқиётган сўнгги намунадаги илм маскани бунинг далили. Шинам, ёруғ синфларда ёмон ўқиш – уят. Шундай экан, сизлар олий маълумот олиб, элимиз равнақига ҳисса қўшадиган фуқаролар бўлиб етишишингиз керак, – деди ҳоким.\nМазкур таълим маскани 2007 йили Элбошининг “Истеъдодли болалар учун мактабларни ривожлантириш ҳамда давлат қўллови кўрсатиш” тўғрисида фармойиши асосида қурилиб, 2014 йилда фойдаланишга топширилган. Икки тилда ўқитиладиган мактабда 330дан зиёд ўқувчи таҳсил олади.\nМактаб информатика, мультимедия, физика, кимё фанларига мўлжалланган 40дан зиёд синф хоналари, мажлис зали, кутубхона ҳамда ошхона билан таъминланган. Билим даргоҳи ҳар бир ўқувчининг қизиқишларига қараб қобилиятларини ривожлантириб, болани ижодкор шахс сифатида шакллантиришга йўналтирилган.\nТаъкидлаш жоизки, мактаб-интернат 2017 йилги ЯМТ натижаси бўйича республикада юқори кўрсаткичга эга мактабларнинг дастлабки ўнлигига кирди. Шунингдек, “2017 йилги энг яхши мактаб” вилоят номинациясини қўлга киритган.\n2018-04-05, 11:09 195


Измирлик ўқувчилар Сурияда жанг қилаётган турк аскарларига хат йўллашди\n23:24 / 08.02.2017\nИзмирдаги бошланғич мактаб ўқувчилари "Фрот қалқони" операциясида иштирок этаётган турк аскарларини қўллаб-қувватлаш мақсадида уларга мактуб ёзишди. Бу ҳақида DailySabah нашрида хабар берилди.\nОхирги ойда Osmangazi бошланғич мактаби ўқувчилари ва муаллимлари аскарлар учун материаллар, шунингдек шеърлар, мактублар ва расмлар тўплашди. Шундан сўнг буларнинг барчаси Gaziantep аэропортига етказилган ҳамда Туркия шарафини ҳимоя қилаётган аскарларга жўнатилган.\nМактаб муаллими Герчек Гюверчин мактублар кичик ўқувчиларнинг "катта қалблари"дан чиқариб ёзилганини айтди.\nАл-Баб яқинида жанг қилаётган турк аскарлари Измирнинг бундай қўллаб-қувватлашидан жуда таъсирланишган, шу боис болаларга миннатдорчилик билдирилган жавоб мактубларини йўллашган.\nАскарлардан бирининг мактубидан шундай дейилади: "Ал-Бабдан салом. Сизлардан кўпдан-кўп миннатдормиз. Сиз бизга маънавий куч бердингиз ва беҳад бахтиёр қилдингиз. Умид қиламанки, мамлакатимиз бундан-да хавфсиз, бахтли ва чиройли кунларни кўради. Сиз бизнинг мамлакатимиз келажагисиз".\nБундан ташқари, аскарлар ўқувчилардан олган егуликлар, кийим-кечаклар ва картиналар суратлари билан бўлишишган.\nЎқувчилар аскарлардан жавоб хати келганидан хурсанд бўлишди ва ушбу хайрли ишни давом эттиришни ният қилишди.\nТуркия Сурия аскарлар мактуб ўқувчилар


Намангандаги сув иншоотини қуриш тендерида 23 та хорижий компания қатнашади - Namanganliklar.uz\nПрезидент қарорига кўра Наманган шаҳар оқова сув иншоотини давлат-хусусий шериклик шартлари асосида қуриш ва эксплуатация қилиш режалаштирилган. Бу ҳақда «Ўзсувтаъминот» АЖ матбуот хизмати хабар қилди.\nБугунги кунда мазкур лойиҳа «Ўзсувтаъминот» акциядорлик жамияти, Молия вазирлиги ҳузуридаги Давлат-хусусий шерикликни ривожлантириш агентлиги ва Осиё тараққиёт банки билан биргаликда амалга оширилмоқда.\nШу мақсадда Наманган шаҳар оқова сув иншоотини давлат-хусусий шериклик шартлари асосида қуриш ва эксплуатация қилиш бўйича халқаро очиқ тендер эълон қилинган эди. Ушбу тендерда қатнашиш учун жами 23 та хорижий компания ариза берган.\nХусусан, Туркиядан 8 та, Жанубий Кореядан 4 та, Франция ва Буюк Британиядан 2 тадан, АҚШ, Миср, Бирлашган Араб Амирликлари, Россия, Нидерландия, Испания ва Япониядан 1 тадан хорижий компаниялар халқаро очиқ тендерда қатнашиш истагини билдирган.\n1 758 Ko'rishlar


Самарқандда I МДҲ туристик ярмаркаси бошланди – Газета.uz\nСамарқандда I МДҲ туристик ярмаркаси бошланди\nСамарқандда биринчи анъанавий Мустақил Давлатлар Ҳамдўстлиги туристик ярмаркаси ўз ишини бошлади.\nLotinchada 10 июл 2019, 11:33 Жамият\n2019 йил 9 июл куни Самарқандда биринчи анъанавий Мустақил Давлатлар Ҳамдўстлиги туристик ярмаркаси ўз ишини бошлади. Бу ҳақда Туризмни ривожлантириш давлат қўмитаси матбуот хизмати хабар берди.\nТадбир Ўзбекистон Республикаси Туризмни ривожлантириш давлат қўмитаси ташаббуси билан жорий йил Самарқанд шаҳрида ташкил этилаётган Мустақил Давлатлар Ҳамдўстлиги Туризм кенгашининг навбатдаги йиғилиши доирасида ўтказилмоқда.\nОчилиш маросимида Самарқанд вилояти ҳокими Эркинжон Турдимов, Ўзбекистон Республикаси Туризмни ривожлантириш давлат қўмитаси раиси в.в.б. Абдулазиз Аққулов ва МДҲ ижроия қўмитасининг доимий вакили Татяна Ковалева сўзга чиқди.\nСамарқанд вилояти ҳокими халқаро ярмарка меҳмонлари ва иштирокчиларини қутлаган ҳолда, ҳозирги кунда Ўзбекистон ва МДҲ давлатлари ўртасидаги икки томонлама алоқалар шиддат билан ривожланаётгани ва бугунги тадбир бунинг яққол далили эканлигини қайд этиб ўтди.\nҲоким мазкур тадбир нафақат мамлакатлар ўртасидаги ўзаро муносабатларни янада яхшироқ мустаҳкамлашга, балки туристик салоҳиятни халқаро миқёсда оммалаштиришга ҳам ҳисса қўшишини таъкидлади.\nЎзбекистон Республикаси Туризмни ривожлантириш давлат қўмитаси раиси в.в.б. Абдулазиз Аққулов қайд этишича, Ўзбекистонда 7,4 мингдан ортиқ маданий мерос обектлари мавжуд бўлиб, тўрт шаҳар ЮНEСКО Бутунжаҳон мероси рўйхатига киритилган.\nИкки кунлик тадбир дастури Мустақил Давлатлар Ҳамдўстлиги туристик ярмаркасининг очилиш маросими ва Мустақил Давлатлар Ҳамдўстлиги иштирокчи-мамлакатлари Туризм кенгаши йиғилиши, миллий стендларга ташриф, янги маршрутлар ва йўриқномалар тақдимоти, шунингдек, «Ипак йўли» Халқаро туризм университети тақдимотларини ўз ичига олади.\nШунингдек, тадбир доирасида «МДҲ мамлакатларида туризм ва минтақавий ҳамкорлик: янги чақирувлар ва имкониятлар» Халқаро илмий-амалий семинарини ҳам ташкил этиш режалаштирилган. Унда илмий доира вакиллари иштирок этиб, туризм соҳасида минтақавий ҳамкорлик масалалари муҳокама этилади, соҳа ривожидаги муаммолар ва уларни ҳал этиш ёʻллари ўрганилади.\nТадбирларда Ўзбекистон Вазирлик ва идоралар вакиллари, халқаро ҳамкорлар ва Қозоғистон, Беларус, Арманистон, Озарбойжон, Туркманистон, Россия, Қирғизистон ва Тожикистондан меҳмонлар, шунингдек, илмий ва ишбилармон соҳа вакиллари, маҳаллий ва чет эл ОАВ вакиллари иштирок этмоқда.


Ўзбекистонда ҳанузгача йўналишсиз таксилар салони целлофан пакетлар билан ажратиб қўйилганига изоҳ берилди\n27.01.2021 | 16:32\nАОКАдаги 26 январь кунги матбуот анжуманида Тошкент шаҳар транспорт бошқармаси бўлим бошлиғи Аҳрорхўжа Тошхўжаев ҳанузгача йўналишсиз таксилар салони целлофан пакетлар билан ажратиб қўйилганига изоҳ берди.\nУнинг сўзларига кўра, ҳозирда карантин чекловлари бекор қилинмагани сабабли мамлакатда йўналишсиз таксилар салони целлофан пакет билан ажратиб қўйилган. «Чунки ҳозирда мамлакатда карантин чекловлари бекор қилинмаган. Бу бўйича биз қўшимча таклифлар киритиб борамиз», — дейди бўлим бошлиғи.\nТаъкидланишича, ривожланган давлатларда одамлар метро бекатига шахсий автоуловида келиб, уни метро ёнидаги автотураргоҳга қўяди ва йўлини жамоат транспортида давом эттиради. Ўзбекистонда ҳам ана шундай тизим ва йирик автотураргоҳларни ташкил этиш режалаштирилмоқда.\nҲозирда турк муҳандислари билан ўрганиш-таҳлил ишлари олиб борилмоқда. Бу шаҳардаги тирбандликни камайтириш ва жамоат транспорти ҳаракати учун қулай шароит яратиш учун муҳим.\nМаълум қилинишича, Тошкент шаҳрида 500 мингдан ортиқ шахсий транспорт рўйхатга олинган. Жамоат транспорти орқали эса ўртача 480 минг йўловчи ташилмоқда. Яъни шаҳар аҳолисининг 10 тадан атиги 2 таси жамоат транспортидан фойдаланмоқда.\nМавзуга доир: Тошкентда автобус ва йўналишли такси йўловчилари ҳам юрган масофасига қараб пул тўлайдиган бўлди\nЭслатиб ўтамиз, аввалроқ Олий Мажлис депутатлари такси ҳайдовчиларидан лицензия талаб қилмаслик таклифини берган эди.


Ҳолландиялик дизайнер "абадий телефон" ғоясини илгари сурди\nДунёнинг кўпгина мамлакатлари аҳолиси шу кунларда сотувга чиқарилган янги iPhone 5S телефонлари имкониятларидан баҳраманд бўлаётган бир пайтда¸ ҳолландиялик дизайнер Дейв Хаккенс смартфон бозорида инқилобий ўзгариш ясаши мумкин янги ғояни илгари сурди.\nХаккенс таклиф этаётган Phonebloks деб аталувчи телефон аппарати истаган пайтда ўзгартириб, янгилаб туриш мумкин бўлган бир нечта блокдан ташкил топган.\nБир сўз билан уни телефон-конструктор деб атаса бўлади. Ғилофи ёки экрани эскирса¸ унинг ўрнига янги чиққан кучлироқ ва замонавий версиясини ўрнатиш мумкин.\nКамерасининг имкониятлари сизни қониқтирмаяптими, камера блокини истаган пайтда янгисига ўзгартирса бўлади.\nҲолландиялик дизайнер ғояси мижозларга янги телефонлар кетидан қувмасдан¸ ўз қўлидаги аппаратни замона зайлига қараб янгилаб бориш имконини беради:\n- Ҳар куни миллионлаб телефон аппаратлари эскириб қолгани учун ахлатга улоқтирилади. Шу телефонларнинг айрим функциялари ёки имкониятлари эскиргани учун мижозлари янгисини олишга ошиқади. Аслида шу телефонларнинг асосий қисмлари эскирмайдику. Шундай экан уларни ахлатга улоқтирмасдан, фақат эскирган блокларини янгиласангиз¸ қарабсизки энг замонавий телефон қўлингизда¸ дейди Дейв Хаккенс.\nҲолландиялик Дейв Хаккенс ғоясига кўра, телефоннинг ҳар бир блокини турли фирмалар ишлаб чиқариши мумкин. Телефоннинг экрани Samsung ширкатиники, камераси Sony шикартиники бўлиши мумкин.\nБир сўз билан айтганда Хаккенс ихтиро қилган Phonebloks деб аталувчи янги смартфон ҳар қандай мижоз истагини қондира олиши мумкин:\n- Айтайлик бу сизнинг телефонингиз. Хоҳласангиз унга энг сўнгги камера блокини танланг. Менга камера муҳим эмас, батареяси кучли бўлиши муҳим¸ десангиз, кучлироқ узоққа чидайдиган батарея блокини танлашингиз мумкин. Яъни ҳар бир мижоз чўнтагига қараб телефонни ўзига мослаши мумкин, дейди Хаккенс.\nШунингдек , ҳолландиялик ихтирочи келажакда телефон эгалари янги блок харид қилишлари ва эскисини сотишлари мумкин бўлган Blockstore Интернет дўкончаси очиш таклифини ҳам илгари сурмоқда.\nҲолландиялик дизайнер Дейв Хаккенснинг янги ихтироси iPhone, Nokia ва Samsung смартфонлари ишлаб чиқарувчиларини анча ҳушёр торттирса¸ ажаб эмас.\nЛекин, Хаккенснинг бу ғояси ҳаётга тадбиқ этилиши учун инвесторлар ва ишлаб чиқарувчилар қизиқишини қозониши керак бўлади.\nҲолландиялик ихтирочи ўзининг Phonebloks саҳифасида телефон фойдаланувчиларни бу ғояни қўллаб-қувватлашга чақирмоқда.


Олдингдан оққан сувнинг қадри йўқ! — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Bu qiziq/Олдингдан оққан сувнинг қадри йўқ!\nЮртимизда ҳар йил апрел ойининг охири ва май ойида тут дарахтлари мевалари ғарқ пишишади. Тут меваси ширинлиги ва шифобахшлиги учун севиб истеъмол қилинади. Биз тут ҳақида билишимиз шарт бўлган баъзи маълумотларни Сиз билан баҳам кўрмоқчимиз.\nТут майизлари таркибида қанд моддаcи кўп бўлганлиги сабабли уни болалар ширинликлар ўрнида кўп ейишади. Тут мевалари турли мақсадларда жумладан озиқ-овқат саноатида пирог тайёрлашда, спиртли ва спиртсиз ичимликлар ишлаб чиқаришда кенг ишлатилади.\nТут мевалари таркибида 11% қанд моддаси бўлиб, бундан ташқари олма, лимон, фосфор кислоталари, оқсил, ёғ, витаминлар ва микроэлементларга бой бўлади.\nТут мевалари организмда модда алманишувини яхшилайди, касалликдан сўнг организмнинг тикланишида дармон дори вазифасини ўтайди, қон ишлаб чиқаришда яхши ёрдам беради. Мевасининг суви балғам кўчирувчи, сийдик ҳайдовчи ҳусусиятга эга бўлиб, овқат ҳазм қилиш аъзоларининг фаолиятини меъёрида сақлайди, юрак, қон-томир касалликларидан ҳимоя қилади.\nҚадимда Хитой табиблари семизликдан азият чекаётганларга тут меваларини истеъмол қилишни тавсия қилганлар. Тут мевалари пишган пайтларда ҳар куни тўйиб истеъмол қилинса дисбактериоздан бутунлай холос бўлиши мумкин. Тут меваларининг шарбати ва дамламаси ич ўтиши, ўткир ва сурункали бронхитда, бронхиал астма касалликларида балғамни кўчирувчи дори сифатида қўлланилиши мумкин.\nТут барглари, илдизларининг қайнатмаси гипертоник касалликларида фойдаланилади. Янги униб чиққан тут барглари она сутини кўпайтириш хусусиятига эга.\nТут меваларини совуқ сув билан ичиш ярамайди, қорин дам бўлиши мумкин.\nЎта ширин тут меваларини қандли диабет ва қон босими юқори бўлган кишилар кўп миқдорда истеъмол қилмагани маъқул.\n100 грамм тут меваси қуввати — 70 ккал.\nШундай шифобахш неъмат далаларимизда пишиб тўкилиб ётса-да, биз дорихоналардан дори сотиб олиб бир касалимизни даволаб, бошқа касал орттириб олишимиз шартмикан. Олдингдан оққан сувнинг қадри йўқ деганлари шумикан?!


Ҳабиб Нурмагомедовнинг менежери Порьени енггани учун...\n14.11.2019 10:29 0 3122\nРоссиялик аралаш услубдаги жанг устаси Ҳабиб Нурмагомедовнинг менежери Ризван Магомедов америкалик Дастин Порье билан олишувидан жангчининг ишлаб олган гонорарига ойдинлик киритди. Унинг сўзларини «Спорт-Экспресс» келтиради.\n— Олти миллион (доллар) — бу камайтирилган рақам. Ҳабиб Порье билан жангдан Макгрегор билан жангдагидан кўра кўпроқ пул ишлаб топди, — дейди Магомедов. Унинг таъкидлашича, Нурмагомедов — дунё тан олган спортчи. У яхши гонорар олиши учун таниқли жангчиларга мухтож эмас.\nЖорий йил сентябрь ойида жангчининг отаси Абдулманноп Нурмагомедов Порьега қарши жанг учун унинг ўғли Макгрегорга қарши жангидан кўра 3-3,5 баравар кўпроқ пул ишлаб олганини айтганди. 2018 йил октябрдаги жанги учун спортчи икки миллион доллар ишлаб топган.\nҲабиб Нурмагомедов — UFCнинг енгил вазн бўйича амалдаги чемпиони. У ўзининг сўнгги жангида Порьени бўғувчи усулини қўллаб ғалаб қозонди. Ҳабиб Нурмагомедов ҳозирги вақтгача MMA қоидалари бўйича 28 та жанг ўтказиб, уларнинг барчасида ғалаба қозонган. У вазн тоифаларини ҳисобга олмаган ҳолда UFC рейтингида иккинчи поғонани забт этиб турибди.\nMMA гонорар Конор Макгрегор Ҳабиб Нурмагомедов UFC дастин порье Абдулманноп Нурмагомедов Ризван Магомедов


Ҳафта сарҳисоби: Гулнора Каримова иши бўйича Россияга сўров юборилди, Рўзиқулов ҳукуматдан кетди, Тўйтепанинг номи ўзгарди - - - www.Voydoda.com - Развлекательный портал -\nҲафта сарҳисоби: Гулнора Каримова иши бўйича Россияга сўров юборилди, Рўзиқулов ҳукуматдан кетди, Тўйтепанинг номи ўзгарди\n28 Авг 2017(14:39)\nТошкент ва Самарқанд шаҳарларида сўм ва долларни нақдлаштиришга мўлжалланган 55 та банкомат ўрнатилиши режалаштирилмоқда.\nЎтиб бораётган ҳафта ёз фаслининг энг сўнгги тўлиқ иш ҳафтаси дейиш мумкин. Саноқли кунлардан сўнг куз фаслини қарши оламиз. Мавсум охири Ўзбекистон ва жаҳон ҳамжамиятида муҳим воқеаларга бой бўлди. Улар ҳақида қисқача қисқача сўз юритамиз.\n1. Ўзбекистон Республикаси Марказий Банки 22 августдан хорижий валюталарнинг сўмга нисбатан янги қийматини белгилади. Айни пайтда 1 АҚШ доллари 4182 сўм 30 тийинни ташкил қилмоқда. Ўтган ҳафтадаги қийматга нисбатан қарийб 28 сўмга ошган АҚШ долларининг сўмдаги қиймати ўзгаришига қараб GM Uzbekistan автомобиллари учун белгиланган нархлар ҳам янгиланди. Мазкур ҳавола орқали GM Uzbekistan автомобилларининг янги нахрлари билан танишишингиз мумкин.\n2. 2017 йил 1 сентябрдан бошлаб гўшт, ун ва ёғ маҳсулотлари божхона тўловларидан озод этилади. Бир неча турдаги озиқ-овқат маҳсулотлари учун акциз солиқларининг бекор қилиниши валюта ислоҳоти даврида аҳолининг кам таъминланган қатламини ҳимоя қилишга хизмат қилади.\n3. “Петербург сиёсати” жамғармаси мутахассислари Россия Президентига “ворис” бўлиш эҳтимоли катта бўлган номзодлар рўйхатини эълон қилди. Ушбу рўйхатдан 19 кишининг фамилияси ўрин олган. Россияда Президент сайлови 2018 йилда ўтказилади. Ҳозирги раҳбар Владимир Путиннинг сайловда иштирок этиш ёки этмаслиги номаълум.\n4. Ўзбекистон Республикаси Президенти Шавкат Мирзиёевнинг расмий сайтида Telegram’даги расмий каналга ҳавола жойлаштирилди. “President.uz” сайтида Президентнинг Twitter, Facebook, YouTube ва Instagram’даги аккаунтларига ҳаволалар ҳам берилган. Канал 19 август куни очилган.\n5. Ўзбекистон Республикаси Ташқи иқтисодий фаолият миллий банки томонидан Тошкент ва Самарқанд шаҳарларида сўм ва долларни нақдлаштиришга мўлжалланган 55 та банкомат ўрнатилиши режалаштирилмоқда. Банк маъмуриятининг 23 август куни берган маълумотига кўра, банкоматлар орқали эндиликда сайёҳлар ҳам миллий, ҳам хорижий валюталарни нақдга айлантириш мумкин.\n6. Тошкентнинг “Эски жўва” деҳқон бозоридаги мева-сабзавот улгуржи савдоси Зарқайнар кўчасидан “Чорсу” метро бекати тарафдаги ҳудудга вақтинча кўчирилади. Ҳозирда тонгги бозор Сақичмон кўчасидан кириш қисмида жойлашган бўлиб, фермер ва деҳқонлар бу ерда ўз мева-сабзавот маҳсулотларини арзонроқ нархларга сотадилар.\n7. Ўзбекистон Республикаси Мустақиллиги куни олдидан ҳар йили бир гуруҳ соҳа ходимлари давлат мукофотлари билан мукофотланади. Бу йил ҳам Ўзбекистон Республикаси Президенти Шавкат Мирзиёев 23 август куни “Ўзбекистон Республикасининг фан ва техника, адабиёт, санъат ва меъморчилик соҳасидаги давлат мукофотларини бериш тўғрисида”, 25 август куни “Ўзбекистон Республикаси мустақиллигининг йигирма олти йиллиги муносабати билан фан, таълим, соғлиқни сақлаш, адабиёт, маданият, санъат, маънавият ва маърифат, оммавий ахборот воситалари ҳамда ижтимоий соҳалар ходимларидан бир гуруҳини мукофотлаш тўғрисида”, 26 август куни “Ўзбекистон Республикаси мустақиллигининг йигирма олти йиллиги муносабати билан давлат хизматчилари ҳамда ишлаб чиқариш ва ижтимоий-иқтисодий соҳалар ходимларидан бир гуруҳини мукофотлаш тўғрисида”, “Мамлакатимиз тараққиётига муносиб ҳисса қўшиб келаётган тадбиркор ва фермерларни мукофотлаш тўғрисида”, “Юртимиз тараққиётига муносиб ҳисса қўшиб келаётган ёш авлод вакилларини мукофотлаш тўғрисида”, “Ҳуқуқни муҳофаза қилиш органлари, мудофаа ва фавқулодда вазиятлар вазирликлари ходимларидан бир гуруҳини мукофотлаш тўғрисида” фармонларни имзолади.\n8. Ўзбекистон Республикаси Президенти Шавкат Мирзиёев 23 август куни Россия Федерацияси ҳукумати Раисининг биринчи ўринбосари Игорь Шуваловни қабул қилди.\n9. “Ўзбекистон ҳаво йўллари” миллий авиакомпанияси Бош директори Валерий Тян вазифасидан озод этилди. Унинг ўрнини Ўзбекистон Республикаси Бош вазири ўринбосари лавозимидан бўшаган Улуғбек Рўзиқулов эгаллади.\n10. Ўзбекистонда Қурбон ҳайити 1 сентябрда нишоналанади. Бу борада Ўзбекистон Республикаси Президенти Шавкат Мирзиёев 24 август куни “Қурбон ҳайитини нишонлаш тўғрисида”ги қарорни имзолади.\n11. 24-25 август кунлари Ўзбекистон Республикаси Олий Мажлиси Сенатининг ўн биринчи ялпи мажлиси ўтказилди. Унда сенаторлар Тошкент вилояти Тўйтепа шаҳрининг номини ўзгартириш тўғрисидаги масалани кўриб чиқдилар. Тўйтепа шаҳрининг номи Нурафшон шаҳри деб ўзгартирилди.\n12. Ўзбекистон Республикаси Бош прокуратураси Россия ҳукуматидан Гулнора Каримованинг мол-мулкига тақиқ қўйишни сўради. Аввалроқ, Бош прокуратура Гулнора Каримованинг хорижда қарийб 2 млрд долларлик маблағи ва кўчмас мулклари борлигини маълум қилганди.\n13. 25 август куни АҚШнинг Теннеси штати Нэшвилл шаҳарчасидаги пицца дўконларининг бирида етказиб берувчи вазифасида ишлаган ўзбекистонлик Дониёр Абдумажитов номаълум кимсалар томонидан отиб кетилди. Дониёр Абдумажитов шифохонада ҳаётдан кўз юмди. Айни вақтда уни Ўзбекистонга қайтариш масаласи кўриб чиқилмоқда.\n14. 27 август куни Ўзбекистон Республикасининг Биринчи Президенти Ислом Каримовнинг кенжа қизи Лола Каримова-Тилляева отасининг сўнгги кунлари ҳақидаги шахсий мазмундаги ҳикояни ижтимоий тармоқлар орқали эълон қилди.\n15. Ўзбекистон Республикаси Президенти Шавкат Мирзиёев 27 август куни Самарқанд вилоятига ташриф буюрди. Шавкат Мирзиёев Ўзбекистоннинг Биринчи Президенти Ислом Каримовнинг қабрини зиёрат қилди.\nТеги: Ҳафта сарҳисоби: Гулнора Каримова и, Рўзиқулов ҳукуматдан кетди, Тўйтепанинг номи ўзгарди